Azərbaycan Respublikasının İqtisadiyyat Nazirliyi yanında Dövlət Vergi Xidmətinin 2 fevral 2024-cü il tarixli 2417040100051900 №-li Əmri ilə təsdiq edilmişdir.

**“Gəlir vergisinin bəyannaməsi”nə Əlavə № 5-in tərtib edilməsi**

**QAYDASI**


“**Gəlir vergisinin bəyannaməsi**”nə Əlavə №5(bundan sonra Əlavə) “**Gəlir vergisinin bəyannaməsi**”ni təqdim edən vergi ödəyiciləri tərəfindən “**Gəlir vergisinin bəyannaməsi**”nin 1247.1-ci sətrində xarici ölkələrdə ödənilmiş və nəzərə alınan mənfəət (gəlir) vergisinin məbləğinin açıqlaması ilə bağlı zəruri göstəricilər əks etdirilməklə aşağıdakı qaydada tərtib və təqdim olunur.

Əlavənin adından aşağıda yerləşən **Qeyd** yerində vergi ödəyicisinə bu Əlavənin tərtib edilməsi qaydaları ilə tanış olmaq, eyni zamanda tərtibat zamanı **!** (nida) durğu işarəsindən və **+** (üstəgəl), **/** (bölmə), **%** (faiz) və **Z** (zetləmə) simvollarından istifadə etməmək şərti ilə bütün yazı damalarını yalnız **böyük çap hərfləri** ilə doldurmaq tövsiyə olunur. Əlavə kağız formada doldurularkən **qara** və ya **göy rəngli diyircəkli qələmlə** tərtib edilməsi mütləqdir. Əlavə doldurularkən qaralamalara və düzəlişlərə yol verilmir. Əlavədə məbləğlər hər xanada bir rəqəm olmaqla əks etdirilir.

Təqdim olunmuş Əlavədə aparılan hesablamalardakı riyazi səhvlər vergi orqanı tərəfindən düzəldilir və müvafiq proqram təminatı vasitəsilə düzgün hesablanmış vergi məbləğləri birbaşa baza göstəricilərinə daxil edilir.

Əlavənin “**Bəyannamə təqdim edilən vergi orqanının adı**” sətri üzrə xanalarda bəyannamənin təqdim edildiyi (vergi ödəyicisinin qeydiyyatda olduğu) vergi orqanının adı qeyd olunur:

***Misal:***



**Bölmə I.** **Vergi ödəyicisi haqqında ümumi məlumat**


-ci sətrin “**VÖEN**” xanalarında vergi ödəyicisinin VÖEN-i yazılır.

***Misal:***



 sətirdə “**Vergi dövrü**”, “**A**” işarəsindən sonrakı dördrəqəmli xanalarda Əlavənin təqdim edilən mənfəət vergisinin bəyannaməsinin ilinə aid olduğu hesabat ili yazılır.

***Misal:*** *Əgər bəyannamənin Əlavəsi 2024-cü il üzrə tərtib edilirsə, bu halda xanalar aşağıdakı qaydada doldurulur:*




**Bölmə 2.** **Sahibkarlıq və ya qeyri-sahibkarlıq fəaliyyəti üzrə xarici ölkələrdə əldə edilmiş gəlirlər üzrə~~,~~ ödənilmiş və nəzərə alınan gəlir vergisinin məbləği barədə məlumat**

Əlavənin “**Sahibkarlıq və ya qeyri-sahibkarlıq fəaliyyəti üzrə xarici ölkələrdə əldə edilmiş gəlirlər üzrə ödənilmiş və nəzərə alınan gəlir vergisinin məbləği barədə məlumat**” adlı bölməsində vergi ödəyicisinin “Gəlir vergisi bəyannaməsi”nin 1247.1-ci sətrində əks etdirilən Xarici ölkələrdə ödənilmiş və nəzərə alınan mənfəət (gəlir) vergisinin məbləğinin açıqlaması kimi qeyd olunur

Bu bölmə **16 sütundan** ibаrətdir:


* 1-ci sütundа sətrin sıra sayı göstərilir;
* 2-ci sütunda **“Fəaliyyəti (Sahibkarlıq və ya qeyri-sahibkarlıq)\*”** sütununda gəlirlərin sahibkarlıq və ya qeyri-sahibkarlıq fəaliyyətindən əldə edilməsi əks etdirilir.
* 3-cü sütunda **“Qeyri-rezidentin adı”** sütununda Azərbaycan Respublikasının hüdudlarından kənarda (xaricdə) gəliri müvafiq vergi ödəyicisinə ödəyən qeyri-rezidentin adı göstərilir.
* 4-cü sütunda **“Qeyri-rezidentin VÖEN-i”** sütununda Azərbaycan Respublikasının hüdudlarından kənarda (xaricdə) gəliri müvafiq vergi ödəyicisinə ödəyən qeyri-rezidentin VÖEN-i göstərilir.
* 5-ci sütunda **“Qeyri-rezidentin rezident olduğu ölkə”** sütununda Azərbaycan Respublikasının hüdudlarından kənarda (xaricdə) gəliri müvafiq vergi ödəyicisinə ödəyən qeyri-rezidentin rezident olduğu ölkənin adı göstərilir.
* 6-cı sütunda **“İşin görüldüyü / xidmətlərin göstərildiyi və ya gəlirin mənbə ölkəsi”** sütununda müvafiq vergi ödəyicisinin qeyri-rezidentə işi gördüyü / xidmətləri göstərdiyi və ya vergi ödəyicisinin əldə etdiyi gəlirin mənbə ölkəsinin adı göstərilir.
* 7-ci sütunda **“İşin görülmə / xidmətin göstərilmə və ya gəlirin dövrü”** sütununda müvafiq vergi ödəyicisinin qeyri-rezidentə işi gördüyü / xidmətləri göstərdiyi dövr və ya vergi ödəyicisinin gəlirinin yaranma dövrü göstərilir.
* 8-ci sütunda **“Ödəniş tarixi”** sütununda Azərbaycan Respublikasının hüdudlarından kənarda (xaricdə) qeyri-rezidentin gəliri müvafiq vergi ödəyicisinə ödədiyi tarix göstərilir.
* 9-cu sütunda **“Gəlir növü”** sütununda Azərbaycan Respublikasının hüdudlarından kənarda (xaricdə) müvafiq vergi ödəyicisinin qeyri-rezidentdən əldə etdiyi gəlirin növü göstərilir.
* 10-cu sütunda “**Xaricdə gəlirin əldə edilməsi ilə bağlı çəlkilmiş xərclər**” sütununda Azərbaycan Respublikasının hüdudlarından kənarda (xaricdə) gəlirin əldə edilməsi ilə bağlı çəkilmiş xərclər göstərilir.
* 11-ci sütunda “**Gəlir ödənildiyi hesabın yerləşdiyi maliyyə institutunun adı**” sütununda Azərbaycan Respublikasının hüdudlarından kənarda (xaricdə) əldə edilmiş gəlirin daxil olduğu bankın adı göstərilir.
* 12-ci sütunda “**Gəlirin ödənildiyi hesab nömrəsi**” sütununda Azərbaycan Respublikasının hüdudlarından kənarda (xaricdə) əldə edilmiş gəlirin daxil olduğu bankın hesab nömrəsi göstərilir.
* 13-cü sütunda “**Gəlir ödənildiyi maliyyə institutunun rezident olduğu ölkə**” sütununda Azərbaycan Respublikasının hüdudlarından kənarda (xaricdə) əldə edilmiş gəlirin daxil olduğu bankın rezident ölkəsi göstərilir.
* 14-cü sütunda **“Gəlir məbləği”** sütununda Azərbaycan Respublikasının hüdudlarından kənarda (xaricdə) əldə edilmiş gəlirin məbləği göstərilir.
* 15-ci sütunda **“Tutulan verginin dərəcəsi %-lə”** sütununda Azərbaycan Respublikasının hüdudlarından kənarda (xaricdə) əldə edilmiş gəlirdən xaricdə tutulan verginin dərəcəsi göstərilir.
* 16-cı sütunda **“Vergi məbləği”** Azərbaycan Respublikasının hüdudlarından kənarda (xaricdə) əldə edilmiş gəlirdən xaricdə tutulan vergi məbləği sütununda göstərilir.

Misal: Hesabat ilində fiziki şəxs Rusiya Federasiyasında səhm satışından 100 000 manat gəlir əldə etmiş, həmin gəlir Rusiyada yerləşən VTB Bank (PJSC) olan 4210281070150000000 nömrəli bank hesabına daxil olmuş, səhmlərin satışına görə 75 000 manat xərc çəkməklə 25 000 manat mənfəət əldə etmişdir. Rusiyadakı vergi dərəcəsinin 8% olduğu nəzərə alınaraq, ödənilmiş vergi məbləği 2000 manat təşkil edir və gəlir vergisi bəyannaməsinin Əlavə № 5-in müvafiq xanaları aşağıdakı kimi doldurulur:

Əlavənin vergi ödəyicilərinin məsuliyyəti hissəsində zolağın aşağı hissəsində soldan sağa göstərilmiş birinci “**Vergi ödəyicisinin**”, ikinci “**Baş mühasibin**”, üçüncü “**Bəyannaməni tərtib edən məsul şəxsin**” çərçivələrində vergi ödəyicisinin, baş mühasibin və bəyannaməni tərtib edən məsul şəxsin soyadı, adı və atasının adı (çərçivələrdən kənara çıxmadan) yazılmaqla onlar tərəfindən imzalanır. Əlavə vergi ödəyicisi tərəfindən imzalandıqdan və möhürlə təsdiqləndikdən sonra möhürün sol hissəsində olan “**Əlavənin tərtib edilmə tarixi**”nə dair xanalarda tərtib edilmə tarixi qeyd olunmalıdır.

***Misal:*** *Vergi ödəyicisinin 2024-cü il üzrə “Gəlir vergisi bəyannaməsi”nin Əlavəsi 14.03.2025-ci il tarixdə imzalanmış və möhürlə təsdiq edilmişdir. Bu halda, “Əlavənin tərtib edilmə tarixi”nə dair xanalar aşağıdakı kimi yazılır:*



Vergi orqanı tərəfindən **“Əlavənin qəbul edilməsi №-si və tarixi”** çərçivəsində daxilolma tarixi və qeydiyyat nömrəsi göstərilir.

Əlavənin qəbul edilməsi №-si və tarixi çərçivəsindən aşağıda Əlavəni qəbul edən şəxsin soyadı, adı və atasının adı (çərçivədən kənara çıxmadan) yazılmaqla imzalanır.

Əlavənin “**Poçt ştempelinin vurulma tarixi**” xanalarında, Əlavə poçt vasitəsilə göndərildiyi halda, zərfin üzərinə vurulmuş poçt ştempelinin tarixi yazılır.

***Misal:*** *Vergi ödəyicisi 2024-cü il üzrə Gəlir vergisi bəyannaməsinə Əlavəni poçt vasitəsilə təqdim etmiş və bəyannamə qoyulmuş zərfin üzərinə poçt ştempelinin tarixi “14.03.2025” vurulmuşdur. Bu halda, vergi orqanı tərəfindən bəyannamənin “poçt ştempelinin vurulma tarixi” xanasında tarix aşağıdakı kimi yazılır:*



“**Poçt ştempelinin vurulma tarixi**” çərçivəsindən aşağı sağ küncdəki “**Xüsusi otağın ştampı**” çərçivəsində ştamp vurulur.

Bəyannaməyə əlavə vergi orqanına birbaşa təqdim edildikdə poçt ştempelinin vurulma tarixi üzrə xanalar doldurulmur. Əlavə internet vasitəsilə təqdim edildikdə vergi orqanlarına aid xanalar doldurulmur.