Azərbaycan Respublikasının İqtisadiyyat Nazirliyi yanında Dövlət Vergi Xidmətinin 2 fevral 2024-cü il tarixli 2417040100051900 №-li Əmri ilə təsdiq edilmişdir.

**“Gəlir vergisinin bəyannaməsi”nin tərtib edilməsi**

**Q A Y D A S I**

“**Gəlir vergisinin bəyannaməsi**” (bundan sonra Bəyannamə) Vergi Məcəlləsinin 95-ci maddəsinə əsasən gəlir vergisinin ödəyicisi sayılan vergi ödəyiciləri tərəfindən bu Qaydalara əsasən tərtib və təqdim edilir.

Bəyannamənin adından aşağıda yerləşən **Qeyd** yerində vergi ödəyicisinə bu bəyannamə formasının tərtib edilməsi qaydaları ilə tanış olmaq, eyni zamanda tərtibat zamanı **!** *(nida)* durğu işarəsindən və **+** *(üstəgəl)*, **/** *(bölmə)*, **%** *(faiz)* və **Z** *(zetləmə)* simvollarından istifadə etməmək şərti ilə bütün yazı damalarını yalnız **böyük çap hərfləri** ilə doldurmaq tövsiyyə olunur. Bəyannamə kağız formada doldurularkən **qara** və ya **göy rəngli diyircəkli qələmlə** tərtib edilməsi mütləqdir. Bəyannamə doldurularkən qaralamalara və düzəlişlərə yol verilmir. Bəyannamədə məbləğlər hər xanada bir rəqəm olmaqla əks etdirilir.

Təqdim olunmuş bəyannamədə aparılan hesablamalardakı riyazi səhvlər vergi orqanı tərəfindən düzəldilir və müvafiq proqram təminatı vasitəsi ilə düzgün hesablanmış vergi məbləğləri birbaşa baza göstəricilərinə daxil edilir.

Bəyannamənin “**Bəyannamə təqdim edilən vergi orqanının adı**” sətri üzrə xanalarda bəyannamənin təqdim edildiyi (vergi ödəyicisinin qeydiyyatda olduğu) vergi orqanının adı qeyd olunur:

***Misal:*** *Bəyannamə 3 saylı Ərazi Vergilər İdarəsinə təqdim edilərsə, müvafiq xanalarda vergi orqanının adı aşağıdakı kimi yazılır:*



**Bölmə 1.** **Vergi ödəyicisi haqqında ümumi məlumat**

**1-ci sətrin** “**VÖEN**” xanalarında vergi ödəyicisinin VÖEN-i yazılır;

***Misal:***

****

**2-ci sətrin** “**Vergi ödəyicisinin tam adı**” xanalarında böyük çap hərfləri ilə vergi ödəyicisinin tam adı yazılır;

***Misal:***



**3-cü sətirdə** “**Əsas fəaliyyət növünün kodu**” göstərilən yeddi rəqəmli xanada, hər xanada bir rəqəmlə soldan sağa doğru üçüncü xanadan başlayaraq vergi ödəyicisinin əsas fəaliyyət növünün beş simvoldan ibarət statistik kodu aşağıdakı kimi yazılır:


***Misal:***



3-cüsətirdə “**Əsas fəaliyyət növünün kodu**” göstərilən yeddi rəqəmli xanada, hər xanada bir rəqəmlə vergi ödəyicisinin əsas fəaliyyət növünün statistik kodu, ondan sonra gələn fəaliyyət növünün adı göstərilən çoxsaylı xanalarda böyük çap hərfləri ilə (hər xanada bir hərflə) əsas fəaliyyət növünün “**adı**”, sonda gələn üç rəqəmli xanada əsas fəaliyyət növü üzrə əldə olunmuş gəlirin ümumi gəlirdə xüsusi çəkisi (faizlə) (əsas fəaliyyətdən gəlir/ ümumi gəlirə×100) göstərilir;

3.1-ci, 3.2-ci və 3.3-cü sətirlərdə (əgər bundan çoxdursa, onda az dövriyyəsi olan fəaliyyət növlərinin dövriyyələrini cəmləşdirərək 3.3-cü sətirdə digər fəaliyyət növləri kimi yazmaq lazımdır) “**Fəaliyyət növünün kodu**” göstərilən yeddi rəqəmli xanada, hər xanada bir rəqəmlə vergi ödəyicisinin əsas fəaliyyət növü olmayan fəaliyyət növünün statistik kodu, ondan sonra gələn fəaliyyət növünün adı göstərilən çoxsaylı xanalarda böyük çap hərfləri ilə (hər xanada bir hərflə) əsas fəaliyyət növü olmayan fəaliyyət növünün “**adı**”,sonda gələn üç rəqəmli xanada əsas fəaliyyət növü olmayan fəaliyyət növü üzrə əldə olunmuş gəlirin ümumi gəlirdə xüsusi çəkisi (faizlə) (fəaliyyətdən gəlir/ ümumi gəlir×100) göstərilir;

***Misal:***



“**Əsas fəaliyyət növünün kodu**” və digər “**fəaliyyət növünün kodu**” göstərilən yeddi rəqəmli xanalar vergi ödəyicisi tərəfindən dodurulmadığı hallarda bəyannamənin vergi orqanı tərəfindən qəbul edilməməsinə əsas vermir.

**“İş aylarının sayı” xanasında fəaliyyət kodunu 97002 və 9700201 seçən vergi ödəyiciləri tərəfindən bəyannamənin 1220-ci sətrində qeyd edilən məbləğin aid olduğu ayların sayı qeyd edilməlidir.**

**4-cü sətrin** “**Təqdim olunmuş əlavələrin sayı**” xanalarında vergi ödəyicisi tərəfindən sənədlərin bəyannaməyə əlavə olunmasına zərurət yarandığı və ya qanunvericilikdə nəzərdə tutulmuş hallarda (hər xanada bir rəqəmlə) bəyannaməyə əlavə olunan vərəqlərin sayı yazılır;

***Misal:*** *Vergi ödəyicisi təqdim etdiyi cari “Gəlir vergisinin bəyannaməsi”nin məlumatlarının dürüstlüyünü təmin etmək məqsədilə bəyannaməyə 10 vərəq sənəd əlavə edilir. Bu halda “təqdim olunmuş əlavələrin sayı” xanaları aşağıdakı kimi doldurulur:*



**5-ci sətirdə** “**Bəyannamənin növü**”ndən asılı olaraq, yəni hesabat ili üzrə tərtib edildikdə “**Cari**” xanasında və ya əvvəlki hesabat dövrləri üzrə dürüstləşməyə dair hesabat tərtib edildiyi halda “**Dəqiqləşdirilmiş**” xanasında, vergi ödəyicisi səyyar vergi yoxlaması başa çatdıqdan sonra yoxlama zamanı aşkar edilməyən və vergi öhdəliyinin yaranmasına səbəb olan hallara görə bəyannamə təqdim edildiyi halda “**Könüllü açıqlama**”, yaxud vergi ödəyicisinin vergi uçotu ləğv olunduqda “**Ləğv olma**” xanasında “**X**” işarəsi göstərilir və “**Ləğv olma**” sözünün aşağı sətrindəki xanalarda (hər xanada bir rəqəmlə) vergi ödəyicisinin ləğv olunduğu tarix göstərilməlidir. “**Ləğv olma**” bəyannaməsi vergi ödəyicisi tərəfindən yalnız ləğv edilməsi barədə müvafiq ərizə vergi orqanına təqdim edildiyi halda tərtib edilib təqdim edilməlidir.

***Misal:*** *Vergi ödəyicisi 2024-cü il üçün “Gəlir vergisinin bəyannaməsi”ni təqdim edir.*


Bu halda 2024-cü ilin mart ayının 31-dək təqdim olunan bəyannamənin 5-ci “Bəyannamənin növü” sətrində “Cari” xanasına “**X**” işarəsi yazılır:



Vergi ödəyicisi fəaliyyətinə xitam verdikdə isə “**Ləğv olma**” xanasında “**X**” işarəsi yazılır və “**Ləğv olma**” sözünün aşağı sətrindəki xanalarda vergi ödəyicisinin ləğv olunduğu tarix göstərilməlidir.

***Misal****: Qanunamüvafiq qaydada vergi ödəyicisi 25 yanvar 2024-cü il tarixdə fəaliyyətinə xitam vermişdir.*

Bu halda vergi ödəyicisinin ləğv olması barədə son bəyannamənin 5-ci sətrinin “**Ləğv olma**” xanaları soldan sağa doğru ilk iki xanada “**gün**”, sonrakı iki xanada “**ay**”, sonuncu dörd xanada isə “**il**” aşağıdakı kimi yazılmalıdır:



Təqdim edilən dəqiqləşdirilmiş bəyannamə vergi ödəyicisinə vergi orqanı tərəfindən göndərilmiş“Vergi orqanına dəqiqləşdirilmiş vergi bəyannaməsinin, məcburi dövlət sosial sığorta və işsizliksən sığorta haqqı üzrə hesabatların təqdim edilməsi barədə” Bildiriş ilə əlaqədar olduğu halda **5.1-ci** “**Dəqiqləşdirilmiş bəyannamənin təqdim edilməsi** barədə bildirişin nömrəsi” adlı sətirdə vergi ödəyicisinə vergi orqanı tərəfindən göndərilmiş “Vergi orqanına dəqiqləşdirilmiş vergi bəyannaməsinin, məcburi dövlət sosial sığorta və işsizliksən sığorta haqqı üzrə hesabatların təqdim edilməsi barədə” Bildirişin nömrəsi yazılmalıdır. Bildirişin nömrəsi yazılmadıqda və ya səhv yazıldıqda bu bəyannamə bildiriş üzrə verilmiş dəqiləşdirilmiş bəyannamə hesab edilmir.



**6-cı sətirdə** “**Uçot metodu**” qarşısındakı müvafiq “**kassa metodu**” və “**hesablama metodu**” xanalarında vergi ödəyicisinin istifadə etdiyi metoda uyğun olaraq “**X**” işarəsi yazılır.

***Misal:*** *Əgər vergi ödəyicisi tərəfindən aparılan vergi uçotu kassa metodudursa, müvafiq xana aşağıdakı qaydada doldurulur:*




**7-ci “Sahibkarlıq subyektinin meyarı**” adlı **sətirdə** müvafiq icra hakimiyyəti orqanının müəyyən etdiyi meyara uyğun olaraq “Mikro”, “Kiçik”, “Orta” və ya “İri” xanalarında müvafiq olaraq “**X**” işarəsi qoymaqla vergi ödəyicisinin hansı sahibkarlıq subyektinə aid olduğu barədə məlumat verir.



**8-ci sətirdə** “**Vergi dövrü**”, A işarəsindən sonrakı dörd rəqəmli xanalarda bəyannamənin hansı hesabat ilinə aid olmasından asılı olaraq müvafiq il yazılır.

***Misal:*** *Əgər bəyannamə 2024-cü il üzrə tərtib edilirsə, bu halda soldan sağa doğru dörd xanada* ***il*** *aşağıdakı qaydada yazılır:*




**Bölmə 2.** **Verginin hesablanması**

**Gəlir vergisinin bəyannaməsində sahibkarlıq fəaliyyətindən və qeyri-sahibkarlıq fəaliyyətindən gəlirlərdən verginin dərəcələri fərqli olduğu üçün** Bəyannamənin 2-ci bölməsi sahibkarlıq və qeyri-sahibkarlıq fəaliyyətlərindən verginin hesablanması ilə bağlı göstəricilərin ayrı-ayrı qeyd edilməsi üçün “Sahibkarlıq fəaliyyəti üzrə, manatla” və “Qeyri-sahibkarlıq fəaliyyəti üzrə, manatla” sütunlarına bölünmüşdür.

Bəyannamənin 2-ci bölməsinin “**Hesabat dövrünün gəlirləri** (ƏDV-siz və aksizsiz)” hissəsində sahibkarlıq və qeyri-sahibkarlıq fəaliyyətlərindən gəlirləri müvafiq sütunlar üzrə qeyd edilir.

***Misal:*** *Fərdi sahibkar Vüqar Əliyev 2024-cü ildə malların təqdim edilməsindən (işlərin görülməsindən, xidmətlərin göstərilməsindən) 312.905,0 manat gəlir əldə etmişdir.*

Bu məbləğ sahibkarlıq fəaliyyətindən gəlirə aid olduğu üçün bəyannamənin müvafiq xanalarında aşağıdakı kimi yazılır:




Bəyannamənin 2-ci bölməsinin 1-ci “Hesabat dövrünün gəlirləri” hissəsində 1200 kodlu “Malların təqdim edilməsindən (işlərin görülməsindən, xidmətlərin göstərilməsindən) gəlir” sətrinin A1 xanalarında 1200.1 kodlu “Malların təqdim edilməsindən gəlir”, 1200.2 kodlu “İşlərin görülməsindən və xidmətlərin göstərilməsindən gəlir” sətirlərinin xanalarında göstərilmiş məbləğlərin cəmi (1200.1+1200.2) yazılır.

Bəyannamənin 1200.1.1 “Pərakəndə satışdan gəlir” sətrinin A1 xanalarında hesabat dövrü ərzində pərakəndə satışdan əldə edilmiş gəlir məbləği, 1200.1 “Malların təqdim edilməsindən gəlir” sətrinin pərakəndə satışdan gəlirə aid olan məbləği, o cümlədən 1200.1.1.1 “elektron ticarətdən” sətrinin A1 xanalarında pərakəndə satışdan gəlirin elektron ticarətə aid olan məbləği, 1200.1.2 “Topdan satışdan gəlir” sətrinin A1 xanalarında 1200.1 “Malların təqdim edilməsindən gəlir” sətrinin topdan satışdan gəlirə aid olan məbləği, 1200.1.2.1 “o, cümlədən elektron ticarətdən” sətrinin A1 xanalarında topdan satışdan gəlirin elektron ticarətə aid olan məbləği yazılır.

***Misal:*** *Fərdi sahibkar Vüqar Əliyevin 2024-cü il üzrə malların təqdim edilməsindən (işlərin görülməsindən, xidmətlərin göstərilməsindən) gəliri 312.905,0 manat təşkil etmişdir ki, bunun da 301.405,0 manatı malların təqdim edilməsindən, o cümlədən 155.500,0 manatı pərakəndə satışdan gəlirə, bunun da 5.500,0 manatı elektron ticarətdən gəlirə, 100.000,0 manatı isə topdan satışdan gəlirə, o cümlədən 2.500,0 manatı elektron ticarətdən gəlirə aiddir. Eyni zamanda işlərin görülməsindən və xidmətlərin göstərilməsindən gəlir 11.500,0 manat, o cümlədən ictimai iaşə fəaliyyəti üzrə gəlir 7.500,0 manat təşkil etmişdir. İctimai iaşə fəaliyyəti üzrə əldə edilmiş gəlirin 3500,0 manatı elektron ticarət üzrə gəlirlərdən ibarətdir.*

Bu halda bəyannamənin “Sahibkarlıq fəaliyyəti üzrə, manatla” sütununun 1200 “Malların təqdim edilməsindən (işlərin görülməsindən, xidmətlərin göstərilməsindən) gəlir”, 1200.1 “Malların təqdim edilməsindən gəlir”, 1200.1.1 “Pərakəndə satışdan gəlir”, 1200.1.1.1 “elektron ticarətdən”, 1200.1.2 “Topdan satışdan gəlir”, 1200.1.2.1 “o cümlədən elektron ticarətdən”, 1200.2 “İşlərin görülməsindən və xidmətlərin göstərilməsindən gəlir”, 1200.2.1 “İctimai iaşə fəaliyyətindən gəlir”, 1200.2.2 “elektron xidmətdən” sətirlərinin A1 xanalarında məbləğlər aşağıdakı kimi yazılır:



Vergi ödəyicisi sahibkarlıq fəaliyyəti məqsədləri üçün istifadə olunan amortizasiya olunan əsas vəsaitlərin təqdim olunmasından gəlir əldə etmişdirsə bu məbləğ sahibkarlıq fəaliyyətindən gəlirə aid edilir və bəyannamənin “Sahibkarlıq fəaliyyəti üzrə, manatla” sütununun 1201-ci “Amortizasiya olunan əsas vəsaitlərin təqdim edilməsindən gəlir” sətrinin müvafiq A1 xanalarında göstərilir.

***Misal:*** *Fərdi sahibkar Vüqar Əliyev 2024-cü il ərzində sahibkarlıq fəaliyyəti məqsədləri üçün istifadə olunan “maşınlar, avadanlıq və hesablama texnikası” kateqoriyasına aid və qalıq dəyəri 900,0 manat olan avadanlıq 1.000,0 manata təqdim edilmişdir.*

Bu halda 1201 sətrinin A1 xanalarında 1000,0 manat aşağıdakı kimi yazılır:





Vergi ödəyicisinin sahibkarlıq fəaliyyəti məqsədləri üçün istifadə olunmayan, amortizasiya olunan əsas vəsaitlərin təqdim olunmasından gəliri olmuşdursa, bu məbləğ qeyri-sahibkarlıq fəaliyyətindən gəlirə aid olduğu üçün bəyannamənin “Qeyri-sahibkarlıq fəaliyyəti üzrə, manatla” sütununun 1201-ci “Amortizasiya olunan əsas vəsaitlərin təqdim edilməsindən gəlir” sətrində göstərilir.

***Misal:*** *Fərdi sahibkar Vüqar Əliyev 2024-cü il ərzində sahibkarlıq fəaliyyəti məqsədləri* üçün istifadə olunmayan, *qalıq dəyəri 15.000,0 manat olan avadanlığı 16.200,0 manata təqdim etmişdir.*

Bu halda bəyannamənin “Qeyri-sahibkarlıq fəaliyyəti üzrə, manatla” sütununun 1201 sətrinin A1 xanalarında 16.200,0 manat aşağıdakı kimi yazılır:





Vergi ödəyicisi sahibkarlıq fəaliyyəti məqsədləri üçün istifadə olunan amortizasiya olunmayan əsas vəsaitlərin təqdim olunmasından gəlir əldə etmişdirsə bu məbləğ sahibkarlıq fəaliyyətindən gəlirə aid edilir və bəyannamənin “Sahibkarlıq fəaliyyəti üzrə, manatla” sütununun 1202-ci “Amortizasiya olunmayan əsas vəsaitlərin təqdim edilməsindən gəlir” sətrinin müvafiq A1 xanalarında göstərilir.

***Misal:*** *Fərdi sahibkar Vüqar Əliyev 2024-cü il ərzində sahibkarlıq fəaliyyəti məqsədləri üçün istifadə olunan “istismara yararlı tam amortizasiya olunmuş əsas vəsait” kateqoriyasına aid və qalıq dəyəri 10.000,0 manat olan avadanlıq 12.000,0 manata təqdim edilmişdir.*

Bu halda 1202 sətrinin A1 xanalarında 12.000,0 manat aşağıdakı kimi yazılır:





Vergi ödəyicisinin sahibkarlıq fəaliyyəti məqsədləri üçün istifadə olunmayan, amortizasiya olunmayan əsas vəsaitlərin təqdim olunmasından gəliri olmuşdursa, bu məbləğ qeyri-sahibkarlıq fəaliyyətindən gəlirə aid olduğu üçün bəyannamənin “Qeyri-sahibkarlıq fəaliyyəti üzrə, manatla” sütununun 1202-ci “Amortizasiya olunmayan əsas vəsaitlərin təqdim edilməsindən gəlir” sətrində göstərilir.

***Misal:*** *Fərdi sahibkar Vüqar Əliyev 2024-cü il ərzində sahibkarlıq fəaliyyəti məqsədləri* üçün istifadə olunmayan, *qalıq dəyəri 7.000,0 manat olan avadanlığı 7.200,0 manata təqdim etmişdir.*

Bu halda bəyannamənin “Qeyri-sahibkarlıq fəaliyyəti üzrə, manatla” sütununun 1202 sətrinin A1 xanalarında 7.200,0 manat aşağıdakı kimi yazılır:





Bəyannamənin “Qeyri-sahibkarlıq fəaliyyəti üzrə, manatla” sütununun 1203 “**Əmlakın icarəyə verilməsindən gəlir**” sətrinin A1 xanalarında 1203.1 “**Daşınan əmlakın icarəyə verilməsindən gəlir**” və 1203.2 “**Daşınmaz əmlakın icarəyə verilməsindən gəlir**” sətirlərinin xanalarında göstərilmiş məbləğlərin cəmi (1203.1+1203.2) yazılır.

***Misal:*** *2024-cü ildə fiziki şəxsin daşınan əmlakın icarəyə verilməsindən gəliri 300,0 manat və daşınmaz əmlakın icarəyə verilməsindən gəliri 800,0 manat olmuşdur.*

Bu halda 1203 “Əmlakın icarəyə verilməsindən gəlir”, 1203.1 “**Daşınan əmlakın icarəyə verilməsindən gəlir**” və 1203.2 “**Daşınmaz əmlakın icarəyə verilməsindən gəlir**” sətirlərinin A1 xanalarında məbləğlər aşağıdakı kimi yazılır.






Bəyannamənin “Sahibkarlıq fəaliyyəti üzrə, manatla” sütununun 1204 “**İştirak faizinə görə birgə fəaliyyətdən əldə edilmiş gəlir”** sətrinin A1 xanalarında Vergi Məcəlləsinin 137-ci maddəsinə uyğun olaraq 1204.1 sətrindəki hüquqi şəxs yaratmadan birgə sahibkarlıq fəaliyyəti ilə məşğul olan şəxslərin həmin fəaliyyətdən əldə etdikləri ümumi gəlirin məbləğini 1204.2 sətrindəki hüquqi şəxs yaratmadan birgə sahibkarlıq fəaliyyəti ilə məşğul olan şəxslərin həmin birgə fəaliyyətdə olan iştirak faizinə vurulmaqla alınan məbləği qeyd edilir. ( sət.1204.1 x sət.1204.2 : 100 )

***Misal:*** *Hüquqi şəxs yaratmadan birgə sahibkarlıq fəaliyyəti ilə məşğul olan şəxslərin, 2024-cü il üzrə həmin fəaliyyətdən əldə etdikləri birgə gəliri 1.500,0 manat, və bəyannaməni dolduran vergi ödəyicisinin həmin birgə fəaliyyətdə olan iştirak faizi 40 faiz təşkil etmişdir.*

Bu halda bəyannamənin “Sahibkarlıq fəaliyyəti üzrə, manatla” sütununun 1204 “**İştirak faizinə görə birgə fəaliyyətdən əldə edilmiş gəlir**” sətrinin A1 xanalarında, 1204.1 “Birgə fəaliyyət üzrə ümumi gəlir” sətrinin A1 xanalarında və 1204.2 “İştirak faizi” sətrinin A3 xanalarında göstəricilər aşağıdakı kimi yazılır.





1204.2-cü “İştirak faizi” sətri üzrə göstərici dörd xanada yazılır. Bu faiz dərəcəsi vergi ödəyicisinin birgə fəaliyyətdə nəzərdə tutulan faiz göstəricisidir.

Bəyannamənin 1205-ci “Əvəzsiz əsasla təqdim edilmiş aktivlərin dəyəri” sətrinin müvafiq A1 xanalarında əvəzsiz əsasla təqdim edilmiş aktivlərin dəyərinin məbləği göstərilir.

***Misal:*** *2024-cü ildə fərdi sahibkar tərəfindən əvəzsiz əsasla 2.000,0 manat aktiv təqdim edilmişdir.*

Bu halda bəyannamənin “Sahibkarlıq fəaliyyəti üzrə, manatla” sütunun 1205-ci sətrinin A1 xanalarında 2.000,0 manat məbləğ aşağıdakı kimi yazılır.





Bəyannamənin 1206-cı “**Səhmlər, istiqrazlar və digər qiymətli kağızların, iştirak paylarının, borc öhdəliklərinin və tələblərinin satışından əldə edilmiş gəlirlər**” sətrinin A1xanalarında 1206.1 “**Səhmlərin və iştirak paylarının satışından əldə edilmiş gəlir**”, 1206.2 “**İstiqrazların satışından əldə edilmiş gəlir**”, 1206.3 “**Digər qiymətli kağızların satışından əldə edilmiş gəlir**”, 1206.4 “**Borc öhdəliklərinin satışından əldə edilmiş gəlir**” və 1206.5 “**Borc tələblərinin satışından əldə edilmiş gəlir**” sətirlərinin A1 xanalarında göstərilmiş məbləğlərin cəmi (1206.1+1206.2+ 1206.3+1206.4+1206.5)göstərilir.

Vergi ödəyicisinin səhmlərin və iştirak paylarının satışından əldə etdiyi ümumi gəliri 1206.1.1 kodlu “**Nizamnamə kapitalındakı səhmlər və iştirak paylarının xalis aktivlərin səhmlərə və iştirak paylarına mütənasib dəyərindən yuxarı qiymətə təqdim edildikdə əldə edilmiş gəlir**” sətrindəki məbləğlə 1206.1.2 kodlu “**Nizamnamə kapitalındakı səhmlər və iştirak payları xalis aktivlərin səhmlərə və iştirak paylarına mütənasib dəyərindən aşağı qiymətə (güzəştli qiymətlə) təqdim edildikdə əldə edilmiş gəlir**” sətrindəki məbləğlərin cəmi kimi hesablanır və 1206.1 kodlu “**Səhmlərin və iştirak paylarının satışından əldə edilmiş gəlir**” sətrinin A1 xanalarında əks etdirilir. Fiziki şəxs tərəfindən hər hansı hüquqi şəxsin nizamnamə kapitalındakı səhmləri və iştirak payları xalis aktivlərin səhmlərə və iştirak paylarına mütənasib dəyərindən yuxarı qiymətə təqdim edildikdə, müvafiq olaraq təqdim edilən səhmlərin və iştirak paylarının nominal və ya faktiki satınalma qiyməti 1206.1.1.1 kodlu “**Təqdim edilən səhmlərin və iştirak paylarının nominal və ya faktiki satınalma qiyməti**” sətrinin, təqdim edilən səhmlər və iştirak payları üzrə xalis aktivlərin nizamnamə kapitalındakı səhmlərə və iştirak paylarına mütənasib dəyəri 1206.1.1.2 kodlu “**Təqdim edilən səhmlər və iştirak payları üzrə xalis aktivlərin nizamnamə kapitalındakı səhmlərə və iştirak paylarına mütənasib dəyəri**” sətrinin, təqdim edilən səhmlərin və iştirak paylarının faktiki təqdim olunma dəyəri 1206.1.1.3 kodlu “**Təqdim edilən səhmlərin və iştirak paylarının faktiki təqdim olunma dəyəri**” sətrinin A1 xanalarında qeyd edilir. Bu cür təqdim etmə zamanı əldə edilmiş gəlir məbləği isə təqdim edilən səhmlərin və iştirak paylarının faktiki təqdim olunma dəyəri ilə nominal və ya faktiki satınalma qiyməti arasındakı fərq kimi hesablanır və 1206.1.1 kodlu “**Nizamnamə kapitalındakı səhmlər və iştirak payları xalis aktivlərin səhmlərə və iştirak paylarına mütənasib dəyərindən yuxarı qiymətə təqdim edildikdə əldə edilmiş gəlir**” sətrinin A1 xanalarında əks etdirilir.

***Misal:*** *Müəssisənin nizamnamə kapitalındakı fiziki şəxsə məxsus səhmlərin birinin nominal dəyəri 100,0 manat, 2024-cü ildə xalis aktivlərin səhmlərə mütənasib dəyəri isə 300,0 manat təşkil etmişdir. Fiziki şəxs 2024-cü ildə bu səhmlərdən ikisini hər birinin qiyməti 500,0 manat olmaqla təqdim etmişdir.*

Bu halda fiziki şəxsin bu səhmlərin təqdim edilməsindən əldə etdiyi gəliri səhmlərin faktiki təqdim olunma dəyəri ilə nominal dəyəri arasındakı fərq kimi hesablanır (500,0 manat×2-100,0 manat×2=800,0 manat) və bəyannamənin “Qeyri-sahibkarlıq fəaliyyəti üzrə, manatla” sütununun 1206.1.1 “**Nizamnamə kapitalındakı səhmlər və iştirak payları xalis aktivlərin səhmlərə və iştirak paylarına mütənasib dəyərindən yuxarı qiymətə təqdim edildikdə əldə edilmiş gəlir**” sətrinin müvafiq altsətirlərinin A1 xanalarında aşağıdakı kimi yazılır:





Fiziki şəxs tərəfindən hər hansı hüquqi şəxsin nizamnamə kapitalındakı səhmlərvə iştirak payları xalis aktivlərin səhmlərə və iştirak paylarınamütənasib dəyərindən aşağı qiymətə (güzəştli qiymətlə) təqdim edildikdə, müvafiq olaraq təqdim edilən səhmlərin nominal və faktiki satınalma qiyməti 1206.1.2.1 kodlu “**Təqdim edilən səhmlərin və iştirak paylarının nominal və ya faktiki satınalma qiyməti**” sətrinin, təqdim edilən səhmlər və iştirak payları üzrə xalis aktivlərin nizamnamə kapitalındakı səhmlərə və iştirak paylarına mütənasib dəyəri 1206.1.2.2 kodlu “**Təqdim edilən səhmlər və iştirak payları üzrə xalis aktivlərin nizamnamə kapitalındakı səhmlərə və iştirak paylarına mütənasib dəyəri**” sətrinin, təqdim edilən səhmlərin faktiki təqdim olunma dəyəri 1206.1.2.3 kodlu “**Təqdim edilən səhmlərin və iştirak paylarının faktiki təqdim olunma dəyəri**” sətrinin A1 xanalarında qeyd edilir. Bu cür təqdim etmə zamanı əldə edilmiş gəlir məbləği isə təqdim edilən səhmlər və iştirak payları üzrə xalis aktivlərin nizamnamə kapitalındakı səhmlərə və iştirak paylarına mütənasib dəyəri ilə təqdim edilən səhmlərin və iştirak payları nominal və ya faktiki satınalma qiyməti arasındakı fərq kimi hesablanır və 1206.1.2 kodlu “**Nizamnamə kapitalındakı səhmlər və iştirak payları xalis aktivlərin səhmlərə və iştirak paylarına mütənasib dəyərindən aşağı qiymətə (güzəştli qiymətlə) təqdim edildikdə əldə edilmiş gəlir**” sətrinin A1 xanalarında əks etdirilir.

***Misal:*** *Müəssisənin nizamnamə kapitalındakı fiziki şəxsə məxsus iştirak paylarının birinin nominal dəyəri 100,0 manat, faktiki satınalma qiyməti isə 150,0 manat, 2024-cü ildə xalis aktivlərin iştirak paylarına mütənasib dəyəri isə 300,0 manat təşkil etmişdir. Fiziki şəxs 2024-cü ildə bu iştirak paylarından ikisini hər birinin qiyməti 120,0 manat olmaqla təqdim etmişdir.*

Bu halda fiziki şəxsin bu iştirak paylarının təqdim edilməsindən əldə etdiyi gəliri təqdim edilən iştirak payları üzrə xalis aktivlərin nizamnamə kapitalındakı iştirak paylarına mütənasib dəyəri ilə qeyd edilən iştirak paylarının faktiki satınalma qiyməti (faktiki satınalma qiyməti nominal dəyərindən yuxarı olduğu üçün) arasındakı fərq kimi hesablanır (300,0 manat×2-150,0 manat×2=300,0 manat) və bəyannamənin 1206.1.2 “**Nizamnamə kapitalındakı səhmlər və iştirak payları xalis aktivlərin səhmlərin və iştirak paylarına mütənasib dəyərindən aşağı qiymətə (güzəştli qiymətlə) təqdim edildikdə əldə edilmiş gəlir**” sətrinin müvafiq altsətirlərinin A1 xanalarında məbləğlər aşağıdakı kimi yazılır:





Bəyannamənin 1207 “İddia müddəti ötmüş və ya bağışlanmış borcların silinməsindən gəlir” sətrinin müvafiq A1 xanalarında qanunvericilikdə nəzərdə tutulmuş qaydada iddia müddəti ötmüş kreditor borcun və Vergi Məcəlləsinin 13.2.16.5-ci maddəsinə uyğun olaraq vergi ödəyicisinin borclarının onun kreditorları tərəfindən silinməsindən gəlir məbləği göstərilir.

***Misal:*** *2024-cü ildə fərdi sahibkarın 200,0 manat iddia müddəti ötmüş kreditor borcu müəyyən edilmişdir və eyni zamanda həmin dövrdə onun kreditorları tərəfindən bu müəssisəyə 70,0 manat borcu bağışlanmışdır.*

Bu halda bəyannamənin “Sahibkarlıq fəaliyyəti üzrə, manatla” sütununun 1207 sətrinin A1 xanalarında 270,0 manat (200,0+70,0) məbləğ aşağıdakı kimi yazılır.





Bəyannamənin “Sahibkarlıq fəaliyyəti üzrə, manatla” sütununun 1208 “Sahibkarlıq fəaliyyətinin məhdudlaşdırılmasına və ya müəssisənin bağlanmasına razılıq verilməsinə görə alınan gəlir” sətrinin A1 xanalarında Vergi Məcəlləsinin 99.2.2.-ci maddəsinə uyğun əldə olunmuş gəlirlərin məbləğləri göstərilir:

Bəyannamənin 1209 “Royalti” sətrinin A1xanalarında 1209.1 “Azərbaycan Respublikasında alınmış royalti” və 1209.2 “Azərbaycan Respublikasının hüdudlarından kənarda alınmış royalti” (hər iki halda royaltilərin məbləği ödəmə mənbəyində tutulmuş vergilər çıxılmadan nəzərə alınmalıdır) sətirlərinin A1 xanalarında göstərilmiş məbləğlərin cəmi (1209.1+1209.2) göstərilir.

***Misal:*** *2024-cü ildə fiziki şəxsin royaltidən gəliri 250,0 manat təşkil etmişdir. Bunun da hamısını Azərbaycan Respublikasında alınmış royalti təşkil etmişdir.*

Bu halda bəyannamənin “Qeyri-sahibkarlıq fəaliyyəti üzrə, manatla” sütununun 1209, 1209.1 və 1209.2 sətirlərinin A1 xanalarında məbləğlər aşağıdakı kimi yazılır.





Bəyannamənin 1210 “Dividendlər” sətrinin A1xanalarında 1210.1 “Azərbaycan Respublikasında alınmış dividendlər” və 1210.2 “Azərbaycan Respublikasının hüdudlarından kənarda alınmış dividendlər” (hər iki halda dividendin məbləği ödəmə mənbəyində tutulmuş vergilər çıxılmadan nəzərə alınmalıdır) sətirlərinin A1 xanalarında göstərilmiş məbləğlərin cəmi (1210.1+1210.2) göstərilir.

***Misal:*** *Fiziki şəxsin 2024-cü ildə Azərbaycan Respublikasında alınmış dividendlərin məbləği 500,0 manat (ödəmə mənbəyində tutulmuş vergi məbləği ilə birlikdə) və Azərbaycan Respublikasının hüdudlarından kənarda alınmış dividendlər 700,0 manat (ödəmə mənbəyində tutulmuş vergi məbləği ilə birlikdə) təşkil etmişdir.*

Bu halda bəyannamənin “Qeyri-sahibkarlıq fəaliyyəti üzrə, manatla” sütununun 1210 “Dividendlər”, 1210.1 “Azərbaycan Respublikasında alınmış dividendlər” və 1210.2 “Azərbaycan Respublikasının hüdudlarından kənarda alınmış dividendlər” sətirlərinin A1 xanalarında məbləğlər aşağıdakı kimi yazılır.





Bəyannamənin 1211 “Faizlər” sətrinin A1xanalarında 1211.1 “Azərbaycan Respublikasında alınmış faizlər” və 1211.2 “Azərbaycan Respublikasının hüdudlarından kənarda alınmış faizlər” (faizin məbləği ödəmə mənbəyində tutulmuş vergilər çıxılmadan nəzərə alınmalıdır) sətirlərinin A1 xanalarında göstərilmiş məbləğlərin cəmi (1211.1+1211.2) göstərilir.

***Misal 1:*** *Fiziki şəxsin 2024-cü ildə əldə etdiyi faiz məbləği 500,0 manat təşkil etmişdir. Bunun da hamısı Azərbaycan Respublikasında alınmış faiz məbləğidir.*

Bu halda bəyannamənin “Qeyri-sahibkarlıq fəaliyyəti üzrə, manatla” sütununun 1211 “Faizlər”, 1211.1 Azərbaycan Respublikasında alınmış faizlər” və 1211.2 “Azərbaycan Respublikasının hüdudlarından kənarda alınmış faizlər” sətirlərinin A1 xanalarında məbləğlər aşağıdakı kimi yazılır.





Bəyannamənin 1212 “Xarici valyutaların manata nisbətən müsbət məzənnə fərqi” sətrinin müvafiq A1 xanalarında valyuta hesabı üzrə, həmçinin valyuta ilə debitor və kreditor borcları üzrə yaranan müsbət məzənnə fərqinin məbləği göstərilir.

***Misal:*** *2024-cü ildə fərdi sahibkarın valyuta hesabı üzrə 850,0 manat və valyuta ilə kreditor borcunun yarandığı tarixdən ləğv edildiyi tarixədək 1.500,0 manat müsbət məzənnə fərqi yaranmışdır.*

Bu halda bəyannamənin “Sahibkarlıq fəaliyyəti üzrə, manatla” sütununun 1212 sətrinin A1 xanalarında 2.350,0 manat (850,0+1.500,0) məbləğ aşağıdakı kimi yazılır.





Bəyannamənin 1213 “Muzdlu işlə əlaqədar olmayan bağışlanılmış borcun məbləği” sətrinin müvafiq A1 xanalarında Vergi Məcəlləsinin 99.3.5-ci maddəsinə uyğun olaraq vergi ödəyicisinin borclarının onun kreditorları tərəfindən silinməsindən gəlir məbləği göstərilir.

***Misal:*** *2024-cü ildə fərdi sahibkarın muzdlu işlə əlaqədar olmayan 750,0 manat borcu bağışlanmışdır.*

Bu halda bəyannamənin “Qeyri-sahibkarlıq fəaliyyəti üzrə, manatla” sütununun 1213 sətrinin A1 xanalarında 750,0 manat məbləğ aşağıdakı kimi yazılır.





Bəyannamənin 1214 “Əvvəllər gəlirdən çıxılmış xərcin, zərərin və ya ümidsiz borcun ödənilməsindən gəlir” sətrinin müvafiq A1 xanalarında əvvələr gəlirdən çıxılmış xərcin, zərərin və ya Vergi Məcəlləsinin 111-ci maddəsinə uyğun olaraq əvvəllər çıxılmış ümidsiz borcun ödənilməsindən gəlirin məbləği göstərilir.

***Misal:*** *2024-cü ildə fərdi sahibkarın Vergi Məcəlləsinin 111-ci maddəsinə uyğun olaraq əvvəllər gəlirdən çıxılmış ümidsiz borcun debitorlar tərəfindən ödənilməsindən gəlirin məbləği 150,0 manat təşkil etmişdir.*

Bu halda bəyannamənin “Sahibkarlıq fəaliyyəti üzrə, manatla” sütununun 1214 sətrinin A1 xanalarında 150,0 manat məbləğ aşağıdakı kimi yazılır.





Bəyannamənin “Qeyri-sahibkarlıq fəaliyyəti üzrə, manatla” sütununun 1215 “Hesabat ilində muzdlu işlə əlaqədar olmayan alınan hədiyyələrin məbləği” və 1216 “Hesabat ilində muzdlu işlə əlaqədar olmayan alınan mirasların məbləği” sətirlərində Vergi Məcəlləsinin 99.3.7-ci maddəsinə uyğun olaraq (Vergi Məcəlləsinin 98.2.2-ci maddəsində göstərilənlər istisna olmaqla) vergi ödəyicisi tərəfindən muzdlu işlə əlaqədar olmayan alınan hədiyyə və ona qalmış mirasın məbləği göstərilir.

***Misal:*** *Müəssisə tərəfindən öz işçisi olmayan fiziki şəxsə 10.000,0 manat dəyərində olan avtomobil hədiyyə verilmişdir.*

Bu halda hədiyyə kimi verilən avtomobilin 10.000,0 manat dəyəri fiziki şəxsin qeyri-sahibkarlıq fəaliyyətindən gəliridir və 1215 sətrinin A1 xanalarında aşağıdakı kimi yazılır.





Bəyannamənin “Qeyri-sahibkarlıq fəaliyyəti üzrə, manatla” sütununun 1217 “Vergi ödəyicisinin aktivlərinin ilkin qiymətinin artdığını göstərən hər hansı digər gəlir (təqdim olunduğu təqdirdə)-əmək haqqından başqa” sətrinin müvafiq A1 xanalarında Vergi Məcəlləsinin 99.3.8-ci maddəsinə uyğun olaraq vergi ödəyicisi tərəfindən əsas vəsaitin qiymət artımından (yenidən qiymətləndirmədən) alınan gəlirin məbləği göstərilir.

***Misal:*** *2024-cü ildə fərdi sahibkara məxsus bina yenidən qiymətləndirilmiş və onun dəyəri 4.500,0 manat artırılmış həmin bina yenidən qiymətləndirmə nəticəsində təyin olunmuş qiymətə təqdim olunmuşdur.*

Bu halda 1217 sətrinin A1 xanalarında 4.500,0 manat məbləğ aşağıdakı kimi yazılır.





Bəyannamənin “Qeyri-sahibkarlıq fəaliyyəti üzrə, manatla” sütununun 1218 “Həyatın yığım sığortası üzrə sığorta olunanın ödədiyi və ya onun xeyrinə ödənilən sığorta haqları ilə sığorta ödənişləri arasındakı fərq” sətrinin müvafiq A1 xanalarında Vergi Məcəlləsinin 99.3.9-cu maddəsinə uyğun olaraq vergi ödəyicisinə həyatın yığım sığortası üzrə sığorta olunanın ödədiyi və ya onun xeyrinə ödənilən sığorta haqları ilə sığorta ödənişləri arasındakı fərq məbləği göstərilir.

***Misal:*** *2024-cü ildə fərdi sahibkara həyatın yığım sığortası üzrə sığorta olunanın ödədiyi və ya onun xeyrinə ödənilən sığorta haqları ilə sığorta ödənişləri arasında 2.500,0 manat fərq məbləği gəlir kimi əldə edilmişdir.*

Bu halda 1218 sətrinin A1 xanalarında 2.500,0 min manat məbləğ aşağıdakı kimi yazılır.





Bəyannamənin 1219 “Vəkillik fəaliyyəti ilə məşğul olan şəxslər tərəfindən bu fəaliyyətlə bağlı göstərilən xidmətə görə alınan haqq*, və ya* mediator fəaliyyəti ilə məşğul olan fiziki şəxslər tərəfindən bu fəaliyyətlə bağlı göstərilən xidmətə görə alınan haqq, o cümlədən əldə olunan mükafat” uyğun olaraq vəkillik və mediator fəaliyyəti ilə məşğul olan şəxslər tərəfindən bu fəaliyyətlə bağlı göstərilən xidmətlərə görə alınan haqq məbləği göstərilir. Həmçinin qeyd etmək lazımdır ki, 1219 “Vəkillik fəaliyyəti ilə məşğul olan şəxslər tərəfindən bu fəaliyyətlə bağlı göstərilən xidmətə görə alınan haqq*, və ya* mediator fəaliyyəti ilə məşğul olan fiziki şəxslər tərəfindən bu fəaliyyətlə bağlı göstərilən xidmətə görə alınan haqq, o cümlədən əldə olunan mükafat” sətrində vergi məbləği göstərilən zaman bəyannamənin 3 “Əsas fəaliyyət növünün kodu” göstərilən yeddi rəqəmli xanada vergi ödəyicisinin əsas fəaliyyət növünün statistik kodu olaraq “**69103**”, “**6910301,** ondan sonra gələn fəaliyyət növünün adı göstərilən çoxsaylı xanalarda əsas fəaliyyət növünün adı olaraq isə “VƏKİLLİK FƏALİYYƏTİ” və (və ya) “**6910011**” ondan sonra gələn fəaliyyət növünün adı göstərilən çoxsaylı xanalarda əsas fəaliyyət növünün adı olaraq isə “MEDİASİYA SAHƏSİNDƏ FƏALİYYƏT” qeyd edilməlidir.

***Misal:*** *Vəkillik fəaliyyəti göstərən fiziki şəxsin 2024-cü il ərzində bu cür fəaliyyətlə bağlı göstərdiyi xidmətlərə görə aldığı haqqın məbləği 2.000,0 manat olmuşdur.*

Bu halda bəyannamənin “Qeyri-sahibkarlıq fəaliyyəti üzrə, manatla” sütununun 1219 sətrinin A1 xanalarında 2.000,0 manat məbləğ aşağıdakı kimi yazılır.





Bəyannamənin 1220 “Ödəmə mənbəyində vergi tutulmayan muzdlu işdən əldə edilən gəlir” sətrinin müvafiq A1 xanalarında ödəmə mənbəyində vergi tutulması mümkün olmayan muzdlu işdən gəlir əldə edən şəxslər tərəfindən bu fəaliyyətdən əldə etdikləri gəlirlərin məbləği göstərilir. Həmçinin qeyd etmək lazımdır ki, 1220 “Ödəmə mənbəyində tutulmayan muzdlu işdən əldə edilən gəlir” sətrində vergi məbləği göstərilən zaman bəyannamənin 3 “Əsas fəaliyyət növünün kodu” göstərilən yeddi rəqəmli xanada vergi ödəyicisinin əsas fəaliyyət növünün statistik kodu olaraq **“97002”,** ondan sonra gələn fəaliyyət növünün adı göstərilən çoxsaylı xanalarda əsas fəaliyyət növünün adı olaraq isə “MUZDLU İŞƏ GÖRƏ ƏMƏK HAQQINDAN GƏLİR VERGİSİ ÖDƏYƏN FİZİKİ ŞƏXS” qeyd edilməlidir.

***Misal:*** *Fransa səfirliyində işləyən Azərbaycan Respublikası vətəndaşının 2024-cü il ərzində bu fəaliyyətindən illik gəliri 4.200,0 manat olmuşdur. Həmin ölkənin qanunvericiliyinə əsasən bu cür gəlirdən ödəmə mənbəyində vergi tutulması nəzərdə tutulmamışdır.*

Bu halda səfirlikdə işləyən Azərbaycan Respublikası vətəndaşı özü illik gəlir vergisi bəyannaməsi təqdim edir və bəyannamənin “Qeyri-sahibkarlıq fəaliyyəti üzrə, manatla” sütununun 1220 sətrinin A1 xanalarında 4.200,0 manat məbləğ aşağıdakı kimi yazılır.





Bəyannamənin 1221 “Yeni uçot metodunun tətbiq edilməsindən yaranmış gəlirlər” sətrinin müvafiq A1 xanalarında yeni uçot metodunun tətbiq edilməsindən yaranmış gəlirlərin (Vergi Məcəlləsinin 130.5-ci maddəsinə əsasən uçot metodu dəyişdirilərkən verginin məbləğinə təsir göstərən mühasibat əməliyyatlarına düzəlişlər uçot metodunun dəyişdirildiyi ildə aparılmalıdır ki, bu əməliyyatlardan heç biri nəzərdən qaçırılmasın və ya iki dəfə hesaba alınmasın) məbləği göstərilir.

***Misal:*** *2023-cü ildə fərdi sahibkar vergilərin uçotunu kassa metodu ilə aparmış, 2024-cü ildə isə uçot metodunu dəyişdirərək hesablamalar metoduna keçmişdir. Bu zaman, fərdi sahibkarın 01.01.2024-cü il tarixə yüklənmiş mallara görə 3.000,0 manat debitor borcları üzrə və çəkilən xərclərə görə 2.000,0 manat kreditor borcları üzrə qalıqlarını 2024-cü ilin yekununa görə öz maliyyə nəticələrinə aid etməlidir.*

Bu halda bəyannamənin “Sahibkarlıq fəaliyyəti üzrə, manatla” sütunun 1221 sətrinin A1 xanalarında 1.000,0 manat (3.000,0-2.000,0) məbləğ aşağıdakı kimi yazılır.





Bəyannamənin 1222 “**Yuxarıdakı bəndlərdə nəzərdə tutulmayan digər gəlirlər *(o cümlədən gəlir vergisindən azad edilən gəlirlər)***” sətrinin müvafiq A1 xanalarında 1200-1221-ci sətirlərdə nəzərdə tutulmayan sahibkarlıq və qeyri-sahibkarlıq fəaliyyətindən digər gəlirlərin məbləği müvafiq sütunlar üzrə göstərilir. 1222.1 “Azərbaycan Respublikasının hüdudlarından kənarda əldə edilmiş gəlirlər” sətrinin A1 xanalarında Azərbaycan Respublikasının hüdudlarından kənarda əldə edilmiş gəlirlərin, 1222.2 “Transfer qiymətlərinin tətbiq edilməsindən əldə edilmiş gəlirlər” sətrinin A1 xanalarında isə Vergi Məcəlləsinin 14-1-ci maddəsinə əsasən transfer qiymətlərin tətbiq edilməsindən əldə edilmiş gəlirlərin, 1222.3 “Azərbaycan Respublikasının rezidenti hesab edilən şəxsin nəzarət olunan xarici müəssisədən əldə edilən vergi tutulan gəlirləri” sətrinin A1 xanalarında isə Vergi Məcəlləsinin 14-2-ci maddəsinə əsasən Azərbaycan Respublikasının rezidenti hesab edilən şəxsin İştirak payına əsasən nəzarət olunan xarici müəssisə üzrə Azərbaycan Respublikasında vergi tutulan gəlirlərinin və 1222.4 kodlu “Özəl tibbi praktika ilə məşğul olan fiziki şəxslər tərəfindən dövlət büdcəsinə ƏDV hesablanarkən bu Məcəllənin 174.5-ci maddəsinə əsasən ƏDV məbləğinin azaldılmasından əldə edilən gəlirlər” sətrinin A1 xanalarında özəl tibbi praktika ilə məşğul olan fiziki şəxslər tərəfindən dövlət büdcəsinə ƏDV hesablanarkən bu Məcəllənin 174.5-ci maddəsinə əsasən ƏDV məbləğinin azaldılmasından əldə edilən gəlirlərin məbləği (hər xanada bir rəqəmlə) göstərilir.

**QEYD:** 1222.4 kodlu sətrində ƏDV bəyannaməsinin 3 nömrəli Əlavəsinin  kodlu sətrində qeyd edilmiş özəl tibbi praktika ilə məşğul olan fiziki şəxslərin hesabat dövrü ərzində əhaliyə göstərilən tibbi xidmətlər üzrə nağdsız qaydada POS-terminal vasitəsilə aparılan ödəmələr əsasında formalaşan dövriyyəsinin 50 faizinə görə hesablanmış ƏDV məbləği qeyd edilməlidir.

***Misal:*** *2024-cü ildə fiziki şəxsin Azərbaycan Respublikasının hüdudlarından kənarda* əldə edilmiş gəlirlərinin məbləği 1.700,0 manat, həmçinin *Vergi Məcəlləsinin 102.1.5-ci maddəsinə əsasən əldə edilmiş gəlirinin məbləği 2.000,0 manat olmuşdur.*

Bu halda bəyannamənin 1222 sətrinin “Sahibkarlıq fəaliyyəti üzrə, manatla” sütununda 1.700,0 manat məbləğ, (o cümlədən 1.700,0 manat məbləği həm də 1222.1 “Azərbaycan Respublikasının hüdudlarından kənarda əldə edilmiş gəlirlər” sətrində), “Qeyri-sahibkarlıq fəaliyyəti üzrə, manatla” sütununda isə 2.000,0 manat məbləğ aşağıdakı kimi yazılır.







Bəyannamənin 1222.3 “Azərbaycan Respublikasının rezidenti hesab edilən şəxsin nəzarət olunan xarici müəssisədən əldə edilən vergi tutulan gəlirləri” sətrinin A1 xanalarında Vergi Məcəlləsinin 14-2-ci maddəsinə uyğun olaraq Azərbaycan Respublikasının rezidenti hesab edilən şəxsin nəzarət olunan xarici müəssisədən əldə edilən vergi tutulan gəlirləri qeyd edilir

***Misal:*** *2024-cü ildə* Azərbaycan Respublikasının rezidenti hesab edilən şəxsin nəzarət olunan xarici müəssisədən əldə etdiyi vergi tutulan gəliri 6200,00 manat *təşkil etmişdir.*

Bu halda bəyannamənin “Sahibkarlıq fəaliyyəti üzrə, manatla” sütununun 1222 sətrinin A1 xanalarında, 222.3 “Azərbaycan Respublikasının rezidenti hesab edilən şəxsin nəzarət olunan xarici müəssisədən əldə edilən vergi tutulan gəlirləri” sətrinin A1 xanalarında, aşağıdakı kimi yazılır.



***Misal:*** *“2024-cü il üzrə* özəl tibbi praktika ilə məşğul olan fiziki şəxs Əliyev Arifin əhaliyə göstərilən tibbi xidmətlər üzrə *cəmi gəliri 20.000,0 manat, bunun 10.000,00 manatını isə nəzarət-kassa aparatına vahid əməliyyat sistemində inteqrasiya edilmiş POS-terminal vasitəsilə* nağdsız qaydada aparılan ödəmələr təşkil etmişdir. Eyni zamanda 10.000,00 manat məbləği ƏDV bəyannaməsinin 3 nömrəli əlavəsinin  kodlu sətrində qeyd edilmişdir. *Bu halda* 1222 “Yuxarıdakı bəndlərdə nəzərdə tutulmayan digər gəlirlər (o cümlədən gəlir vergisindən azad edilən gəlirlər)”*,* 1222.4“Özəl tibbi praktika ilə məşğul olan fiziki şəxslər tərəfindən dövlət büdcəsinə ƏDV hesablanarkən bu Məcəllənin 174.5-ci maddəsinə əsasən ƏDV məbləğinin azaldılmasından əldə edilən gəlirlər”  *sətrlərinin* A1 *xanalarında ((10.000.00\*18%)/2) məbləğlər aşağıdakı kimi yazılır:*



Bəyannamənin 1223 “ÜMUMİ GƏLİRLƏR” sətrinin “Sahibkarlıq fəaliyyəti üzrə, manatla” sütununda (sət.1200+sət.1201+sət.1202+sət.1204+sət.1207+sət.1208+sət.1205+ sət.1212 + sət.1214+sət.1221+sət.1222) sətrinin müvafiq A1 xanalarında yuxarıda mötərizədə göstərilən sətirlərin cəmi məbləği göstərilir.

Bəyannamənin 1223 “ÜMUMİ GƏLİRLƏR” sətrinin “Qeyri-sahibkarlıq fəaliyyəti üzrə, manatla” sütununda (sət.1201+sət.1202+sət.1203+sət.1206+sət.1209+sət.1210+sət.1211+ sət.1213+sət.1215+sət.1216+sət.1217+sət.1226+sət.1219+sət.1220+sət.1221+sət.1222) sətrinin müvafiq A1 xanalarında yuxarıda mötərizədə göstərilən sətirlərin cəmi məbləği göstərilir.

Bəyannamənin 1224 “Ümumi gəlirdən çıxılmalar” sətrinin “Sahibkarlıq fəaliyyəti üzrə, manatla” sütununda 1224.4 “Amortizasiya olunmayan aktivlərin qalıq dəyəri”, 1224.5 “Xarici valyutalarının manata nisbətən məzənnəsinin dəyişməsindən ilin sonuna yaranan mənfi fərq”, 1224.8 “Vergilərdən azad edilən gəlirlər” sətrində sahibkarlıq fəaliyyətindən Vergi Məcəlləsinin 102-ci maddəsinə müvafiq olaraq göstərilmiş məbləğlərin, 1224.9 “Bina tikintisi fəaliyyəti üzrə dövlətə ayrılan yaşayış və qeyri-yaşayış sahələrinin təqdim edilməsi üzrə gəlir” və 1224.10 “Dəqiqləşdirilən əməliyyatlar hesabına azaldılan gəlir” sətirlərinin cəmi (1224.4+1224.5+1224.8+1224.9++1224.10) göstərilir.

1224.10 kodlu sətirdə “Dəqiqləşdirilən əməliyyatlar hesabına azaldılan gəlir” sətrində Vergi Məcəlləsinin 72.5-ci maddəsində nəzərdə tutulan vergi hesabatının dəqiqləşdirilməsindən fərqli olaraq Vergi Məcəlləsinin 163-cü maddəsində nəzərdə tutulan hallar baş verdiyi zaman dəqiqləşdirilən dövriyyə hesabına azaldılan gəlirin məbləği qeyd edilir.

QEYD: Vergi Məcəlləsinin 72.4-1-ci maddəsinə əsasən bu Məcəllənin 163-cü maddəsində nəzərdə tutulan hallarda vergilərin dəqiqləşdirilməsi qiymətləndirmə bazasında dəyişikliyin baş verdiyi hesabat dövründə aparılır və hesabat dövrü üzrə vergi ödəyicisi tərəfindən təqdim edilmiş bəyannamədə dəqiqləşdirilir.

Bəyannamənin 1224 “Ümumi gəlirdən çıxılmalar” sətrinin “Qeyri-sahibkarlıq fəaliyyəti üzrə, manatla” sütununda 1224.1 “Rezident tərəfindən ödəmə mənbəyində vergiyə cəlb olunan dividend gəlirləri”, 1224.2 “Faizlər”, 1224.3 “Royalti”, 1224.4 “Amortizasiya olunmayan aktivlərin qalıq dəyəri”, 1224.6 “Daşınan və daşınmaz əmlakın icarəyə verilməsindən ödəmə mənbəyində tutulmuş gəlir”, 1224.7 “Həyatın yığım sığortası üzrə sığorta olunanın ödədiyi və ya onun xeyrinə ödənilən sığorta haqları ilə sığorta ödənişləri arasındakı fərq”, 1224.8 “Vergidən azad edilən gəlirlər” sətirlərinin xanalarında qeyri-sahibkarlıq fəaliyyətindən Vergi Məcəlləsinin 102-ci maddəsinə müvafiq olaraq göstərilmiş məbləğlərin cəmi (1224.1+1224.2+1224.3+1224.4+1224.6+1224.7+1224.8) göstərilir.

Bəyannamənin 1224.8-ci “Vergidən azad edilən gəlirlər” sətrinin “Sahibkarlıq fəaliyyəti üzrə, manatla” sütununda göstərilən məbləğ bəyannamənin 3 nömrəli Əlavəsinin 1-ci hissəsinin “Gəlirlər üzrə azadolmalar barədə CƏMİ məlumat” sətrindəki 27-ci sətirlə 27.1-ci sətrindəki məbləğlərin fərqinə, bəyannamənin “Qeyri-sahibkarlıq fəaliyyəti üzrə, manatla” sütununda göstərilən məbləğ isə bəyannamənin 3 nömrəli Əlavəsinin 1-ci hissəsinin 27.1-ci “o cümlədən qeyri-sahibkarlıqdan gəlirlər üzrə azadolmalar barədə CƏMİ məlumat” sətrindəki məbləğə bərabər olmalıdır.

***Misal:*** *2024-cü ildə rezident vergi ödəyicisi tərəfindən 1.200,0 manat dividend hesablanmış və ödəmə mənbəyində 10% vergi tutaraq fərdi sahibkara 1.080,0 manat ödəniş aparılmışdır. Eyni zamanda, fərdi sahibkara eyni qaydada 500,0 manat faiz və 2.500,0 manat royalti hesablanmış, müvafiq olaraq 10 və 14 faiz ödəmə mənbəyində vergi tutularaq 450,0 və 2.150,0 manat məbləğ ödənilmişdir. 2024-cü ildə anbarda saxlanılan istismara verilməmiş, amortizasiya olunmayan və qalıq dəyəri 8.000,0 manat olan avadanlıq təqdim edilmişdir. Bundan başqa həmin dövrdə xarici valyuta ilə aparılan mənfi məzənnə fərqi 800,0 manat təşkil etmiş, həmçinin vergi ödəyicisinin həyatın yığım sığortası üzrə ödədiyi sığorta haqları ilə sığorta ödənişləri arasındakı fərq 3.000,0 manat və bilavasitə kənd təsərrüfatı məhsullarının istehsalından alınan gəliri 10.000,0 manat, Vergi Məcəlləsinin 102.1.5-ci maddəsinə əsasən gəliri 2.000,0 manat olmuşdur*.

Bu göstəricilər bəyannamənin müvafiq sütun və sətirlərində aşağıdakı kimi əks etdirilir:



Bəyannamənin 1225 “Çıxılmalardan sonra ÜMUMİ GƏLİR” sətrinin hər iki “Sahibkarlıq fəaliyyəti üzrə, manatla” və “Qeyri-sahibkarlıq fəaliyyəti üzrə, manatla” sütunlarında müvafiq olaraq aidiyyəti üzrə 1223 “Ümumi gəlir” sətrinin A1 xanalarında göstərilən məbləğlərdən 1224 “Ümumi gəlirdən çıxılmalar” sətrinin A1 xanalarında göstərilən məbləğlərin çıxılmasından alınan fərq yazılmalıdır.

**Hissə 2. Hesabat dövründə gəlirlərin əldə edilməsi ilə bağlı XƏRCLƏR**

Bəyannamənin 2-ci bölməsinin 2-ci “Hesabat dövründə gəlirlərin əldə edilməsi ilə bağlı XƏRCLƏR” hissəsində 1226 “Malların təqdim edilməsi (işlərin görülməsi və xidmət göstərilməsi) üzrə xərclər” sətrinin sahibkarlıq və qeyri-sahibkarlıq fəaliyyətinə aid xərcləri aid olduğu müvafiq sütunlarında 1226.1-1226.16 sətirlərinin A4 xanalarında göstərilmiş məbləğlərin cəmi (1226.1+1226.2+1226.3+1226.4+1226.5+1226.6+1226.7+1226.8+ 1226.9 + 1226.10+1226.11+1226.12+1226.13+1226.14+1226.15 +1226.16 yazılır.

1226.1 “Əmək haqqı və ona bərabər tutulan ödənişlər” sətrinin A4 xanalarında 1226.1.1 “əcnəbi işçilər üzrə” və 1226.1.2 “yerli işçilər üzrə” sətirlərinin A4 xanalarında göstərilmiş məbləğlərin cəmi (1226.1.1+1226.1.2) göstərilir. Bu sətirlər üzrə hesabat dövrü ərzində gəlirin əldə edilməsi ilə bağlı işə götürən fiziki şəxs tərəfindən muzdla işləyən fiziki şəxslərə (daimi və müvəqqəti) aparılan əmək haqqı və ona bərabər tutulan ödənişlərin məbləğləri göstərilir.

***Misal:*** *Vergi ödəyicisi tərəfindən 2024-cü ildə işlərin görülməsi üçün cəlb edilmiş əsas iş yeri olan əcnəbi işçilərin sayı 1 nəfər, yerli işçilərin sayı isə 15 nəfər olmuşdur. Həmin dövrdə bu işçilərə müvafiq olaraq 11.500,0 manat və 67.500,0 manat əmək haqqı hesablanmış və ödənilmişdir. Eyni zamanda, həmin dövrdə müvəqqəti əmək müqaviləsi əsasında müəssisədə 2 nəfər əcnəbi vətəndaş çalışmış və onlara 13.500,0 manat əmək haqqı hesablanmış və ödənilmişdir.*

Bu halda “Sahibkarlıq fəaliyyəti üzrə, manatla” sütununun 1226.1 “Əmək haqqı və ona bərabər tutulan ödənişlər” sətrinin A4 xanalarında, 1226.1.1 “əcnəbi işçilər üzrə” və 1226.1.2 “yerli işçilər üzrə” sətirlərinin A4 xanalarında məbləğlər aşağıdakı kimi yazılır:





Bəyannamənin 1226.2 “Sığorta haqları” sətrinin A4 xanalarında işəgötürən tərəfindən hesablanmış icbari sosial sığorta, işsizlikdən sığorta və s. sığorta ayırmaları göstərilir.

***Misal:*** *Vergi ödəyicisi tərəfindən 2024-cü ildə işlərin görülməsi üçün cəlb edilmiş əsas iş yeri olan yerli işçilərin sayı 15 nəfər olmuşdur. Vergi ödəyicisi tərəfindən həmin işçilərə il ərzində 2.100,0 manat məcburi dövlət sosial sığorta və 48,0 manat işsizlikdən sığorta haqları olmaqla cəmi 2.148,0 manat sığorta haqqı hesablanmışdır (ödənilmişdir).*

Bu halda 1226.2 “Sığorta haqları” sətrinin A4 xanalarında məbləğlər aşağıdakı kimi yazılır:





Bəyannamənin 1226.3 “Xammal və materiallar” sətrinin A4 xanalarında Vergi Məcəlləsinin 139-cu maddəsində nəzərdə tutulmuş qaydada uçota alınmış əmtəə-material ehtiyatlarının (xammal və material) gəlirin əldə edilməsi ilə bağlı məsrəflərə silinmiş dəyəri əks etdirilməlidir.

***Misal:*** *Fərdi sahibkar 2024-cü ildə gəlirin əldə edilməsi bağlı 115.400,0 manat dəyərində xammal və material silinmişdir. Bu halda* 1226.3 *“Xammal və materiallar” sətrinin* A4 *xanalarında məbləğlər aşağıdakı kimi yazılır:*





Bəyannamənin 1226.4 “Malın dəyəri” sətrinin A4 xanalarında VM-nin 139-cu maddəsində nəzərdə tutulmuş qaydada uçota alınmış əmtəə-material ehtiyatlarının (malların) gəlirin əldə edilməsi ilə bağlı məsrəflərə aid edilmiş dəyəri əks etdirilməlidir.

***Misal:*** *Fərdi sahibkar 2024-cü ildə satınalma əməliyyatlarından gəlirin əldə edilməsi ilə bağlı 116.000,0 manat dəyərində mallar məsrəflərə aid edilmişdir.*

Bu halda 1226.4 “Malların dəyəri” sətrinin A4 xanalarında məbləğlər aşağıdakı kimi yazılır:





1226.5 “İcarə haqqı” sətrinin A4 xanalarında 1226.5.1 “Rezident şəxslər üzrə” və 1226.5.2 “Qeyri-rezidentlər üzrə icarə haqqı” sətirlərinin A4 xanalarında (Vergi Məcəlləsinin 124-cü maddəsinə müvafiq ödəmə mənbəyində tutulmuş vergini nəzərə almadan) ödənilmiş və ya hesablanmış (həmin dövr üzrə vergi uçotu metodundan asılı olaraq) hesabat dövrünə aid məbləğlərin cəmi (1226.5.1+1226.5.2), 1226.5.1 “Rezident şəxslər üzrə” sətrinin A4 xanalarında isə 1226.5.1.1 “hüquqi şəxslər üzrə” və 1226.5.1.2 “fiziki şəxslər üzrə” sətirlərinin A4 xanalarında hüquqi və fiziki şəxslərə və hesabat dövrünə aid icarə haqqının məbləğlərinin cəmi (1226.5.1.1+1226.5.1.2) göstərilir.

***Misal:*** *Fərdi sahibkar vergi uçotunu kassa metodu ilə aparır və 2022-ci ilin oktyabr ayında “Vüqar” MMC-nə icarəyə götürülmüş avadanlığa görə 6 aylıq, yəni oktyabr-dekabr 2022-ci il və yanvar-mart 2024-cü il dövrü üçün 12.000,0 manat avans icarə haqqı ödəmişdir. Bu halda fərdi sahibkar yalnız 2022-ci ilin oktyabr-dekabr aylarına aid 6.000,0 manat (12.000,0/6*×*3) icarə haqqını 2022-ci il üzrə məsrəflərdə əks etdirməlidir. Bundan başqa fərdi sahibkar 2022-ci il üzrə fiziki şəxsə icarəyə götürülmüş avtomaşına görə 4000,0 manat icarə haqqı (ödəmə mənbəyində 560,0 (4.000,0*×*14%) manat tutaraq) ödəmişdir.*

Bu halda 1226.5.1.1 “İcarə haqqı” sətrinin A4 xanalarında, 1226.5.1 “Rezident şəxslər üzrə”, 1226.5.1.1 “hüquqi şəxslər üzrə” və 1226.5.1.2 “fiziki şəxslər üzrə” sətirlərinin A4 xanalarında məbləğlər aşağıdakı kimi yazılır:





Bəyannamənin 1226.6 “Nazirlər Kabinetinin qərarı ilə müəyyən edilmiş ezamiyyə xərclərinin məbləğləri” sətrinin A4 xanalarında hesabat dövrü ərzində müvafiq icra hakimiyyəti orqanı tərəfindən təsdiq edilmiş normalar daxilində çəkilən ezamiyyə xərclərinin məbləğləri əks etdirilməlidir.

**Qeyd:** Faktiki ezamiyyə xərclərinin normadan artıq hissəsi VM-nin 109.7-ci maddəsinə əsasən gəlirdən çıxılan xərclərə aid edilmir. Azərbaycan Respublikasının ərazisində ezamiyyə zamanı mehmanxana xərcləri barədə müvafiq təsdiqedici sənədlər təqdim edilmədiyi hallarda ezamiyyə xərclərinin 1 günlük normasının mehmanxana xərcləri üçün müəyyən edilmiş hissəsinin 50 faizi gəlirdən çıxılır.

***Misal:*** *Fiziki şəxsin 2024-cü ildə faktiki ezamiyyə xərcləri 12.000,0 manat təşkil etmiş, o cümlədən qanunvericiliklə müəyyən edilmiş normadan artıq hissəsi 1.000,0 manat.*

Bu halda fərdi sahibkarın 2024-cü il üzrə məsrəflərinə ezamiyyə xərcləri kimi 11.000,0 manat (12.000,0-1.000,0) aid edilməli və 1226.6 “Nazirlər Kabinetinin qərarı ilə müəyyən edilmiş ezamiyyə xərclərinin məbləğləri” sətrinin A4 xanalarında məbləğlər aşağıdakı kimi yazılır:





Bəyannamənin 1226.7 “Enerji xərcləri” sətrinin A4 xanalarında hesabat dövrü ərzində gəlirin əldə edilməsi ilə bağlı çəkilmiş enerji xərcləri əks etdirilməlidir.

***Misal:*** *Fərdi sahibkarın 2024-cü ildə enerji xərcləri 7.000,0 manat təşkil etmişdir.*

Bu halda 1226.7 “Enerji xərcləri” sətrinin A4 xanalarında məbləğlər aşağıdakı kimi yazılır:





Bəyannamənin 1226.8 “Qaz xərcləri”, 1226.9 “Yanacaq xərcləri”, 1226.10 “Su və kanalizasiya xərcləri”, 1226.11 “Rabitə xərcləri”, 1226.12 “Mühafizə xərcləri”, 1226.13 “Bank xidməti üzrə xərclər”, 1226.14 “Reklam xərcləri” sətirlərinin A4 hesabat dövrü ərzində gəlirin əldə edilməsi ilə bağlı çəkilmiş qaz, yanacaq, su və kanalizasiya, rabitə, mühafizə, bank xidməti üzrə xərclər və reklam xərcləri əks etdirilməlidir.

***Misal:*** *Fərdi sahibkarın 2024-cü ildə vergi uçotu metodundan asılı olaraq ödənilmiş və ya öhdəliyi yaranmış qaz xərcləri 1.000,0 manat, yanacaq xərcləri 6.000,0 manat, su və kanalizasiya xərcləri 5.000,0 manat, rabitə xərcləri 700,0 manat, mühafizə xidməti üzrə xərci 1.500,0 manat, bank tərəfindən hesablar üzrə aparılan əməliyyatlara görə xidmət haqqı 1.000,0 manat və reklam xərcləri 200,0 manat təşkil etmişdir.*

Bu halda qeyd olunan sətirlərin A4 xanalarında məbləğlər aşağıdakı kimi yazılır:





Bəyannamənin 1226.15 “Biləvasitə malların təqdim edilməsi (işlərin görülməsi, xidmətlərin göstərilməsi) ilə bağlı sair xərclər” sətrinin A4 xanalarında 1226.1-1226.14 sətirlərdə göstərilən xərc maddələrindən başqa hesabat dövrü ərzində gəlirin əldə edilməsi ilə bağlı çəkilmiş sair xərcləri əks etdirilməlidir.

***Misal:*** *Fərdi sahibkar 2024-cü ildə ciddi uçot blanklarının çapı üçün “A” müəssisəsinə 1.500,0 manat vəsait ödəmişdir.*

Bu halda 1226.15 “Biləvasitə malların təqdim edilməsi (işlərin görülməsi, xidmətlərin göstərilməsi) ilə bağlı sair xərclər” sətrinin A4 xanalarında məbləğlər aşağıdakı kimi yazılır:





Bəyannamənin 1226.16 “**Qanunvericiliklə müəyyən edilmiş təbii itki normaları daxilində zayolmadan əmələgələn itkilər, təbii itki normaları daxilində xarabolmalar və bu kimi əskikgəlmələr**” sətrinin A4xanalarında hesabat dövrü ərzində gəlirin əldə edilməsi ilə bağlı qanunvericiliklə müəyyən edilmiş təbii itki normaları daxilində zayolmadan əmələ gələn itkilərin, təbii itki normaları daxilində xarabolmaların və bu kimi əskikgəlmələrin məbləği əks etdirilməlidir.

1227 “Borca görə faizlər və onunla bağlı olan xərclər” sətrinin A4 xanalarında Vergi Məcəlləsinin 110-cu maddəsinə əsasən xərclərə aid edilməli 1227.1 “Rezident üzrə faizlər”, 1227.2 “Qeyri-rezident üzrə faizlər” sətirlərinin A4 xanalarında hüquqi və fiziki şəxslərə ödənilmiş və ya ödənilməli olan (hesabat dövründə seçilən vergi uçotu metodundan asılı olaraq) Vergi Məcəlləsinin 13.2.16-cı maddəsinə görə Azərbaycan mənbəyindən əldə edilən faizlərdən ödəmə mənbəyində tutulan vergi nəzərə alınmadan və hesabat dövrünə aid məbləğlərin cəmi (1227.1+1227.2) göstərilir.

***Misal:*** *Fərdi sahibkarın vergi məqsədləri baxımından rezident olan bank idarəsindən aldığı kreditə görə 2024-cü il ərzində 1.100,0 manat faiz hesablanmışdır. Eyni zamanda qeyri-rezident “Barklays Bank”-dan alınmış kreditə görə həmin dövrdə 4.000,0 manat faiz hesablanmışdır. Bu halda,* 1227*,* 1227.1 *və* 1227.2 *sətirlərinin* A4 *xanalarında məbləğlər aşağıdakı kimi yazılır:*





1228 “Royalti” sətrinin A4 xanalarında 1228.1 “Rezident üzrə royalti”, 1228.2 “Qeyri-rezident üzrə royalti” sətirlərinin A4 xanalarında hüquqi və fiziki şəxslərə ödənilmiş və ya ödənilməli olan (hesabat dövründə seçilən vergi uçotu metodundan asılı olaraq) və hesabat dövrünə aid məbləğlərin (ödəmə mənbəyində tutulmuş vergini nəzərə almadan) cəmi (1228.1+1228.2) göstərilir.

***Misal:*** *Fərdi sahibkar 2024-cü ildə müəllif hüquqlarından istifadəyə görə rezident fiziki şəxsə 500,0 manat, həmin dövrdə qeyri-rezident şirkətə təqdim edilmiş patentə görə 1.000,0 manat royalti hesablamışdır.*

Bu halda, 1228, 1228.1 və 1228.2 sətirlərin A4 xanalarında məbləğlər aşağıdakı kimi yazılır:





Bəyannamənin 1229 “Ümidsiz borclar” sətrinin A4 xanalarında Vergi Məcəlləsinin 111.1 və 111.2 maddələrinə əsasən əvvəllər malların təqdim edilməsindən, işlərin görülməsindən və xidmətlərin göstərilməsindən ümumi gəlirə daxil edilmiş gəlirlərin hesabat dövrü ərzində ümidsiz borc kimi silinmiş məbləğlər əks etdirilməlidir.

***Misal:*** *Hesablama metodu ilə vergi uçotunu aparan fərdi sahibkar 2014-cü ildə təqdim edilmiş malların 3.000,0 manat məbləğində dəyərini ümumi gəlirə daxil etmişdir. 2024-cü ildə vaxtı ilə satılmış malların dəyərinin müvafiq icra hakimiyyəti orqanı tərəfindən alınmasının mümkün olmadığı təsdiq edildikdən sonra, həmin məbləğ ümidsiz borc kimi* 1229 *“Ümidsiz borclar” sətrinin* A4 *xanalarında aşağıdakı kimi yazılır:*





Bəyannamənin 1230 “Elmi tədqiqat, layihə-axtarış və təcrübə konstruktor işlərinə çəkilən xərclər” sətrinin A4 xanalarında Vergi Məcəlləsinin 113-cü maddəsinə əsasən gəlirdən çıxılan məbləğlər əks etdirilir.

***Misal:*** *Kassa metodu ilə vergi uçotunu aparan fərdi sahibkar 2024-cü ildə elmi tədqiqat işlərinə görə 12.000,0 manat ödəmişdir.*

Bu halda 1230 “Elmi tədqiqat, layihə-axtarış və təcrübə konstruktor işlərinə çəkilən xərclər” sətrinin A4 xanalarında aşağıdakı kimi yazılır:





Sahibkarlıq və qeyri-sahibkarlıq fəaliyyətində istifadə edilən əsas vəsaitlər üzrə Vergi Məcəlləsinin 114-cü maddəsinə əsasən hesablanmış amortizasiya ayırmaları, habelə əsas vəsaitlərin təqdim və ləğv edilməsindən əmələ gələn xərclər bəyannamənin 1231 “Amortizasiya ayırmaları, əsas vəsaitlərin təqdim edilməsi və ləğvi üzrə gəlirdən çıxılan xərclər” sətrinin A4 xanalarında göstərilir. Bu 1231 sətirdə 1231.1 “Torpaqların yaxşılaşdırılması üzrə kapitallaşdırılmış xərclər, binalar, tikililər və qurğular üzrə hesablanmış amortizasiya”, 1231.2 “Maşınlar və avadanlıqlar üzrə hesablanmış amortizasiya”, 1231.3 “Nəqliyyat vasitələri üzrə hesablanmış amortizasiya”, 1231.4 “İş heyvanları üzrə hesablanmış amortizasiya”, 1231.5 “Geoloji-kəşfiyyat işlərinə və təbii ehtiyatların hasilatına hazırlıq işlərinə çəkilən xərclər”, 1231.6 “Qeyri-maddi aktivlər üzrə hesablanmış amortizasiya”, 1231.7 “Digər əsas vəsaitlər üzrə hesablanmış amortizasiya”, 1231.8 “Vergi Məcəlləsinin 114.6-cı maddəsinə əsasən çıxılan əsas vəsaitlərin qalıq dəyərinin məbləği”, 1231.9 “Təqdim edilmiş əsas vəsaitlərin qalıq dəyəri”, 1231.10 “Yüksək texnologiyalar məhsulu olan hesablama texnikası üzrə hesablanmış amortizasiya” və 1231.11 “VM-nin 115.6-1-cı maddəsinə əsasən hesablanmış amortizasiya” sətirlərinin A4 xanalarında hesabat dövrü üzrə hesablanmış amortizasiya məbləğlərinin cəmi (1231.1+1231.2+1231.3+1231.4+ 1231.5+1231.6+1231.7+1231.8+1231.9+1231.10+1231.11)göstərilir.

1231.1 “Torpaqların yaxşılaşdırılması üzrə kapitallaşdırılmış xərclər, binalar, tikililər və qurğular üzrə hesablanmış amortizasiya” sətrinin xanalarında bu kateqoriyaya aid əsas vəsaitlərə Vergi Məcəlləsinin 114.3.1 maddəsinə əsasən hesablanmış amortizasiya məbləğlərinin (amotizasiya ayırmaları hər tikili üçün üzrə ayrılıqda aparılır) cəmi göstərilir.

Eyni qayda ilə 1231.2 “Maşınlar və avadanlıqlar üzrə hesablanmış amortizasiya” sətrinin A4 xanalarında bu kateqoriyaya aid əsas vəsaitlərə Vergi Məcəlləsinin 114.3.2-ci, 1231.3 “Nəqliyyat vasitələri üzrə hesablanmış amortizasiya” sətrinin A4 xanalarında isə bu kateqoriyaya aid əsas vəsaitlərə Vergi Məcəlləsinin 114.3.3-cü maddəsində müəyyən edilmiş normalara müvafiq hesablanmış amortizasiya məbləğləri göstərilir.

1231.4 “İş heyvanları üzrə hesablanmış amortizasiya” sətrinin A4 xanalarında Vergi Məcəlləsinin 114.2.2-ci maddəsinə əsasən amortizasiya olunmayan məhsuldar heyvanlardan başqa, bütün iş heyvanları üzrə Vergi Məcəlləsinin 114.3.4-cü maddəsində müəyyən edilmiş normalara müvafiq hesablanmış amortizasiya məbləğləri göstərilir.

1231.5 “Geoloji-kəşfiyyat işlərinə və təbii ehtiyatların hasilatına hazırlıq işlərinə çəkilən xərclər” sətrinin A4 xanalarında geoloji-kəşfiyyat işlərinə və təbii ehtiyatların hasilatına çəkilən xərclərin, habelə bu işlərlə əlaqədar qeyri-maddi aktivlərə çəkilən xərclərin Vergi Məcəlləsinin 114.3.5-ci maddəsində müəyyən edilmiş normalara müvafiq hesablanmış amortizasiya məbləğləri göstərilir.

1231.6 “Qeyri-maddi aktivlər üzrə hesablanmış amortizasiya” sətrinin A4 xanalarında 1 ildən artıq təsərrüfat fəaliyyətində istifadə olunan qeyri-maddi aktivlərin dəyərinə, onların alınmasına və ya istehsalına çəkilən xərclər daxil olmaqla (belə xərclər əvvələr gəlirdən çıxılmamışdırsa), Vergi Məcəlləsinin 114.3.6-cı maddəsində müəyyən edilmiş normalara müvafiq hesablanmış amortizasiya məbləğlərinin cəmi (1231.6.1+1231.6.2) göstərilir.

1231.6.1 “İstifadə müddəti məlum olmayan qeyri-maddi aktivlər üzrə hesablanmış amortizasiya” sətrinin A4 xanalarında 1 ildən artıq təsərrüfat fəaliyyətində istifadə olunan qeyri-maddi aktivlərin dəyərinə, onların alınmasına və ya istehsalına çəkilən xərclər daxil olmaqla (belə xərclər əvvəllər gəlirdən çıxılmamışdırsa), Vergi Məcəlləsinin 114.3.6-cı maddəsində müəyyən edilmiş normalara müvafiq hesablanmış amortizasiya məbləğləri göstərilir.

**DİQQƏT: Vergi Məcəlləsinin 114.4-cü maddəsinə əsasən əsas vəsaitlərin kateqoriyaları üzrə amortizasiya ayırmaları bu Məcəllənin 114.3-cü maddəsi ilə hər kateqoriyaya aid olan əsas vəsaitlər üçün müəyyənləşdirilmiş amortizasiya normasını həmin kateqoriyaya aid əsas vəsaitlərin vergi ilinin sonuna qalıq dəyərinə tətbiq etməklə hesablanır. Vergi Məcəlləsinin 114.6-cı maddəsinə əsasən amortizasiya hesablanması məqsədləri üçün əsas vəsaitlər (vəsait) üzrə vergi ilinin sonuna qalıq dəyəri aşağıdakı qaydada müəyyənləşdirilən (lakin sıfırdan aşağı olmayan) məbləğdən ibarət olur: Buradan göründüyü kimi Vergi Məcəlləsinin 114.6-cı maddəsində konkret olaraq əsas vəsaitlərdən bəhs edilir. Vergi Məcəlləsinin 13.2.17-ci maddəsinə əsasən, əsas vəsaitlər - istifadə müddəti bir ildən çox olan və dəyəri 500 manatdan çox olan, bu Məcəllənin 114-cü maddəsinə uyğun olaraq amortizasiya edilməli olan maddi aktivlərdir. Qeyri-maddi aktivlər isə, adından da göründüyü kimi, maddi aktiv sayılmır. Buna görə də qeyri-maddi aktivlər ilkin dəyərə və istifadə müddətinə uyğun olaraq amortizasiya hesablanır.**

1231.6.2 “İstifadə müddəti məlum olan qeyri-maddi aktivlər üzrə hesablanmış amortizasiya” sətrinin A4 xanalarında 1 ildən artıq təsərrüfat fəaliyyətində istifadə olunan qeyri-maddi aktivlərin dəyərinə, onların alınmasına və ya istehsalına çəkilən xərclər daxil olmaqla (belə xərclər əvvəllər gəlirdən çıxılmamışdırsa), Vergi Məcəlləsinin 114.3.6-cı maddəsinə əsasən illər üzrə istifadə müddətinə mütənasib hesablanmış amortizasiya məbləğləri göstərilir.

1231.7 “Digər əsas vəsaitlər üzrə hesablanmış amortizasiya” sətrinin A4 xanalarında 1231.1, 1231.2, 1231.3, 1231.4, 1231.5, 1231.6, 1231.10 “Yüksək texnologiyalar məhsulu olan hesablama texnikası üzrə hesablanmış amortizasiya” sətirlərində göstərilən amortizasiya olunan aktivlərdən başqa, Vergi Məcəlləsinin 114.3.7-ci maddəsinə əsasən bu kateqoriyaya aid olan əsas vəsaitlərə hesablanmış amortizasiya məbləğlərinin cəmi göstərilir.

1231.8 “VM-nin 114.6-cı maddəsinə əsasən çıxılan əsas vəsaitlərin qalıq dəyərinin məbləği (təqdim edilmiş əsas vəsaitlər istisna olmaqla)” və 1231.9 “Təqdim edilmiş əsas vəsaitlərin qalıq dəyəri” sətirlərinin A4 xanalarında müvafiq olaraq əsas vəsaitin əvvəlki ilin sonuna qalıq dəyəri 500 manatdan və ya ilkin dəyərinin 5 faizindən az olan və hesabat ili ərzində təqdim edilmiş əsas vəsaitlərin əvvəlki ilin sonuna qalıq dəyəri göstərilir.

1231.10 “Yüksək texnologiyalar məhsulu olan hesablama texnikası üzrə hesablanmış amortizasiya” sətrində yüksək texnologiyalar məhsulu olan hesablama texnikası üzrə hesablanmış amortizasiyanın məbləği əks etdirilir.

1231.11 “**VM-nin 115.6-1-cı maddəsinə əsasən hesablanmış amortizasiya**” sətrində Vergi Məcəlləsinin 115.6-1-ci maddəsinə əsasən icarəçinin balansında uçota alınmayan əsas vəsaitlərin təmirinə çəkilən və icarə haqqı ilə əvəzləşdirilməyən, yaxud icarəyə verən tərəfindən əvəzi ödənilməyən xərclər icarəçi tərəfindən kapitallaşdırılaraq təmir edilən əsas vəsaitin aid olduğu kateqoriya üzrə bu Məcəllənin 114.3-cü maddəsində müəyyən edilmiş müvafiq amortizasiya dərəcəsi tətbiq edilməklə hesablanmış amortizasiya məbləği qeyd edilir. Təqvim ilinin sonuna bu maddə ilə müəyyən edilmiş qaydada hər bir kateqoriya üzrə kapitallaşdırılmış təmir xərclərinin məbləği 500 manatdan az olduqda həmin məbləğ gəlirdən çıxılır.

**QEYD: Mikro sahibkarlıq subyektləri Vergi Məcəlləsinin 114.3-cü maddəsi ilə müəyyən edilmiş amortizasiya normalarına 2 əmsal, kiçik sahibkarlıq subyektləri isə sahibkarlıq fəaliyyətində istifadə etdikləri əsas vəsaitlərə münasibətdə amortizasiya ayırmalarını Vergi Məcəlləsinin 114.3-cü maddəsi ilə müəyyən olunmuş amortizasiya normalarına 1,5 əmsal tətbiq etməklə gəlirdən çıxırlar.**

Bəyannamənin 1232 “Təmir xərcləri” sətrinin A4 xanalarında 1232.1 “Binalar, tikililər və qurğular üzrə hesablanmış amortizasiya”, 1232.2 “Maşınlar, avadanlıq və hesablama texnikası üzrə hesablanmış təmir xərcləri”, 1232.3 “Nəqliyyat vasitələri (yük avtomobilləri istisna olmaqla) üzrə hesablanmış təmir xərcləri”, 1232.4 “Digər əsas vəsaitlər üzrə hesablanmış təmir xərcləri”, 1232.5 “İcarəyə götürülmüş əsas vəsaitlərin təmir xərcləri” və 1232.6 “Yüksək texnologiyalar məhsulu olan hesablama texnikası üzrə hesablanmış təmir xərcləri” və 1232.7 “Yük avtomobilləri üzrə hesablanmış təmir xərcləri” sətirlərinin A4 xanalarında hesabat dövründə çəkilmiş və Vergi Məcəlləsinin 115-ci maddəsinə əsasən xərclərə aid edilən təmir xərclərinin cəmi (1232.1+1232.2+1232.3+1232.4+1232.5+1232.6+1232.7)göstərilir. 1232.1, 1232.2, 1232.3, 1232.4, 1232.6+1232.7 sətirlərinin xanalarında Vergi Məcəlləsinin 115.1-ci maddəsinə əsasən əsas vəsaitlərin aid olduğu müvafiq kateqoriyanın ilin sonuna qalıq dəyərinin həmin maddədə müəyyən edilmiş dərəcələr daxilində çəkilmiş təmir xərcləri əks olunur. 1232.5 sətrinin xanalarında icarəyə verənlə icarəçi arasında bağlanmış icarə müqaviləsinin şərtlərindən asılı olaraq Vergi Məcəlləsinin 115.1-ci maddəsinə əsasən əsas vəsaitlərin aid olduğu müvafiq kateqoriyanın ilin sonuna qalıq dəyərinin həmin maddədə müəyyən edilmiş dərəcələr daxilində çəkilmiş təmir xərcləri əks olunur.

***Misal:*** *Kassa metodu ilə vergi uçotunu aparan fərdi sahibkar 2024-cü il ərzində “Binalar, tikililər və qurğular üzrə hesablanmış amortizasiya” kateqoriyasına aid olan 4.500,0 manat qalıq dəyərində əsas vəsaitlərin təmirinə 1.080,0 manat, “Maşınlar, avadanlıq və hesablama texnikası” kateqoriyasına aid olan 2.000,0 manat qalıq dəyərində əsas vəsaitlərin təmirinə 70,0 manat, “Nəqliyyat vasitələri* (yük avtomobilləri istisna olmaqla)*” kateqoriyasına aid olan 5.000,0 manat qalıq dəyərində əsas vəsaitlərin təmirinə 1.100,0 manat, “Digər əsas vəsaitlər” kateqoriyasına aid olan 1.500,0 manat qalıq dəyərində əsas vəsaitlərin təmirinə 100,0 manat, İcarəyə götürülmüş 2.000,0 manat qalıq dəyərində avadanlığın təmirinə 150,0 manat, “*Yük avtomobilləri üzrə hesablanmış təmir xərcləri*” kateqoriyasına aid olan 50.000,0 manat qalıq dəyərində əsas vəsaitlərin təmirinə 11.000,0 manat, ümumilikdə 13.500,0 manat xərc çəkmişdir.*

Bu halda 1232.1 sətrinin xanalarında bu kateqoriya əsas vəsaitlər üzrə təmir xərcləri müəyyən edilmiş normadan artıq olduğu üçün norma daxilində 90,0 manat (1.080,0>4.500,0×2%=90,0), 1232.2 sətrinin xanalarında bu kateqoriya əsas vəsaitlər üzrə təmir xərcləri müəyyən edilmiş norma daxilində olduğu üçün faktiki çəkilmiş 70,0 manat (70,0<2.000,0×5%=100,0), 1232.3 sətrin xanalarında bu kateqoriya əsas vəsaitlər üzrə təmir xərcləri müəyyən edilmiş normadan artıq olduğu üçün norma daxilində 250,0 manat (1.100,0>5.000,0×5%=250,0), 1232.4 sətrinin xanalarında bu kateqoriya əsas vəsaitlər üzrə təmir xərcləri müəyyən edilmiş normadan artıq olduğu üçün norma daxilində 45,0 manat (100,0>1.500,0×3%=45,0), 1232.5 sətrinin xanalarında bu kateqoriya əsas vəsaitlər üzrə təmir xərcləri müəyyən edilmiş normadan artıq olduğu üçün norma daxilində 100,0 manat (150,0>2.000,0×5%=100,0), 1232.7 sətirlərinin xanalarında bu kateqoriya əsas vəsaitlər üzrə təmir xərcləri müəyyən edilmiş normadan artıq olduğu üçün norma daxilində 4.000,0 manat (11.000,0>50.000,00×8%=4000,00) təmir xərcləri əks olunur və bu sətirlərin A4 xanalarında aşağıdakı kimi yazılır:





Bəyannamənin 1233 “Nəqliyyat xərcləri” sətrinin A4 xanalarında 1233.1 “Rezident üzrə nəqliyyat xərcləri” və 1233.2 “Qeyri-rezident üzrə nəqliyyat xərcləri” sətirlərinin A4 xanalarında hesabat dövründə gəlirin əldə edilməsi ilə bağlı vergi ödəyicisinin seçdiyi vergi uçotu metodundan asılı olaraq ödənilmiş və ödənilməli olan nəqliyyat xərclərinin (ödəmə mənbəyində tutulmalı olan vergilər nəzərə alınmadan) cəmi (1233.1+1233.2) göstərilir.

***Misal:*** *Fərdi sahibkar tərəfindən 2024-cü ildə nəqliyyat xidmətinə görə rezident “A” müəssisəsinə 2.000,0 manat, qeyri-rezident şirkətə isə 3.000,0 manat hesablamışdır.*

Bu halda, 1233, 1233.1 və 1233.2 sətirlərin A4 xanalarında məbləğlər aşağıdakı kimi yazılır:





Bəyannamənin 1234 “Ödənilmiş sığorta haqları” sətrinin xanaları sahibkarlıq fəaliyyəti ilə məşğul olan (sığorta fəaliyyətindən başqa) fərdi sahibkarlar tərəfindən doldurulur.

Bu sətirdə öz işçilərinin xeyrinə əmlakın zərərdən sığortalanması, habelə xarici sığorta təşkilatları ilə bağlanmış həyat sığortası müqavilələri üzrə sığorta haqları istisna olmaqla, sığortalının ödədiyi haqları gəlirdən çıxılır:





1235 “İstiqrazlar və digər qiymətli kağızların, borc öhdəliklərinin və tələblərinin alınması ilə bağlı xərclər” sətrinin A4 xanalarında fərdi sahibkar tərəfindən bu bəyannamənin 1206 sətrində göstərilən gəlirlərin əldə edilməsi ilə bağlı çəkilən xərclər əks etdirilməlidir.

Bəyannamənin 1235 “İstiqrazlar və digər qiymətli kağızların, borc öhdəliklərinin və tələblərinin alınması ilə bağlı xərclər” sətrinin A4 xanalarında 1235.1 “İstiqrazların alınması ilə bağlı xərclər”, 1235.2 “Digər qiymətli kağızların alınması ilə bağlı xərclər”, 1235.3 “Borc öhdəliklərinin alınması ilə bağlı xərclər” və 1235.4 “Borc tələblərinin alınması ilə bağlı xərclər” sətirlərinin A4 xanalarında göstərilmiş məbləğlərin cəmi (1235.1+1235.2+1235.3+1235.4) göstərilir.

***Misal:*** *Fiziki şəxsin 2024-cü ildə təqdim etdiyi istiqrazların faktiki satınalma qiyməti 300,0 manat, digər qiymətli kağızların alınması ilə bağlı ümumi xərci 5.000,0 manat, borc öhdəliklərinin alınması ilə bağlı ümumi xərci 9.000,0 manat və borc tələblərinin alınması ilə bağlı ümumi xərci 3.000,0 manat təşkil etmişdir.*

Bu halda bəyannamənin “Hesabat dövründə gəlirlərin əldə edilməsi ilə bağlı XƏRCLƏR” hissəsinin “Qeyri-sahibkarlıq fəaliyyəti üzrə, manatla” sütununun 1235.1 “İstiqrazların alınması ilə bağlı xərclər”, 1235.2 “Digər qiymətli kağızların alınması ilə bağlı xərclər 1235.3 “Borc öhdəliklərinin alınması ilə bağlı xərclər” və 1235.4 “Borc tələblərinin alınması ilə bağlı xərclər” sətirlərinin A4 xanalarında isə məbləğlər aşağıdakı kimi yazılır.






Bəyannamənin 1236 “Digər xərclər” sətrinin A4 xanalarında fərdi sahibkar tərəfindən hesabat dövrü ərzində ödənilmiş və ya ödənilməli olan (seçilən vergi uçotu metodundan asılı olaraq) bu bəyannamənin 1226-1235 sətirlərində göstərilən gəlirlərin əldə edilməsi ilə bağlı çəkilən xərclərdən başqa digər xərclər, o cümlədən Azərbaycan Respublikasının hüdudlarından kənarda gəlirlərin əldə edilməsi ilə bağlı xərcləri əks etdirilməlidir.

Bəyannamənin 1236.1 “**Azərbaycan Respublikasının hüdudlarından kənarda gəlirlərin əldə edilməsi ilə bağlı xərclər**” sətrinin A4 xanalarında “Digər xərclər” üzrə Azərbaycan Respublikasının hüdudlarından kənarda gəlirlərin əldə edilməsi ilə bağlı xərclərin məbləği, 1236.2 “**Qeyri-rezident üzrə sair xərclər**” sətrinin A4 xanalarında “Digər xərclər” üzrə qeyri-rezidentə aid bəyannamənin xərclər hissəsindəki qeyri-rezidentə aid müvafiq sətirlərdə nəzərdə tutulmayan digər xərclərin məbləği, 1236.3 “U**çot metodunun dəyişilməsi nəticəsində yaranan keçmiş illərin xərci**” sətrinin A4 xanalarında “Digər xərclər” üzrə uçot metodunun dəyişilməsi nəticəsində yaranan keçmiş illərin xərclərin məbləği, 1236.4 “İştirak faizinə görə birgə fəaliyyətdən xərc” sətrinin A4 xanalarında “Digər xərclər” üzrə İştirak faizinə görə birgə fəaliyyətdən xərclərin məbləği və 1236.5 “VM-nin 109.8-ci maddəsində nəzərdə tutulan xərclər” sətrinin A4 xanalarında “Digər xərclər” üzrə “Nağdsız hesablaşmalar haqqında” Azərbaycan Respublikası Qanununun 3.5-ci maddəsində göstərilən mallar, habelə daşınmaz əmlak, avtomobil nəqliyyatı vasitələri və daşınar əsas vəsaitlər istisna olmaqla, digər malların vergi ödəyicisi kimi vergi orqanında uçotda olmayan fiziki şəxslərdən alış aktı əsasında alınması və ya malların vergi ödəyicilərindən bu Məcəllənin 50.8-ci maddəsinin tələblərinə cavab verən nəzarət kassa aparatının çeki əsasında alınması üzrə gəlirdən çıxılan xərclərin yuxarı həddi vergi ödəyicisinin hər il üçün gəlirlərinin və xərclərinin ən yüksəyinin hər bir hal üzrə 2 faizi həddində məhdudlaşdırılan xərc məbləği əks etdirilməlidir.

Bəyannamənin “Sahibkarlıq fəaliyyəti üzrə, manatla” sütununun 1236.4 “İştirak faizinə görə birgə fəaliyyətdən xərc**”** sətrinin A1 xanalarında Vergi Məcəlləsinin 137-ci maddəsinə uyğun olaraq 1236.4.1 sətrindəki birgə sahibkarlıq fəaliyyəti ilə məşğul olan şəxslərin həmin fəaliyyət üzrə ümumi xərcin məbləğini 1236.4.2 sətrindəki birgə sahibkarlıq fəaliyyəti ilə məşğul olan şəxslərin həmin birgə fəaliyyətdə olan iştirak faizinə vurulmaqla alınan məbləği qeyd edilir. (sət.1236.4.1 x sət.1236.4.2 : 100)

***Misal:*** *Hüquqi şəxs yaratmadan birgə sahibkarlıq fəaliyyəti ilə məşğul olan şəxslərin, 2024-cü il üzrə həmin fəaliyyət üzrə ümumi xərci 1.000,0 manat, və bəyannaməni dolduran vergi ödəyicisinin həmin birgə fəaliyyətdə olan iştirak faizi 40 faiz təşkil etmişdir.*

Bu halda bəyannamənin “Sahibkarlıq fəaliyyəti üzrə, manatla” sütununun 1236.4 “**İştirak faizinə görə birgə fəaliyyətdən xərc”**sətrinin A1 xanalarında, 1236.4.1 “Birgə fəaliyyət üzrə ümumi xərc” sətrinin A1 xanalarında və 1236.5.2 “İştirak faizi” sətrinin A3 xanalarında göstəricilər aşağıdakı kimi yazılır.




Bəyannamənin 1237 “Gəlirdən çıxılan vergilər və ödəmələr” sətrinin A4 xanalarında 1237.1 “Mədən vergisi”, 1237.2 “Xərcə aid edilən digər büdcə ödəmələri”, 1237.3 “Vergi Məcəlləsinin 220.12-ci maddəsi üzrə nağd qaydada bank hesablarından çıxarılmış pul vəsaiti üzrə tutulmuş sadələşdirilmiş vergi” və 1237.4 “Əmlak vergisi” sətirlərinin A4 xanalarında Vergi Məcəlləsinin 200, 208, 217 və 220-ci maddələrinə əsasən hesabat dövrü üzrə hesablanmış vergilərin və ödənişin cəmi (1237.1+1237.2+1237.3+1237.4) göstərilir.

***Misal:*** *Kassa metodu ilə vergi uçotunu aparan fərdi sahibkar tərəfindən 2024-cü il üzrə 200,0 manat mədən vergisi, 500,00 manat əmlak vergisi və 2.300,0 manat xərcə aid olan digər büdcə ödəmələri təşkil etmişdir.*

Bu halda 1237, 1237.1, 1237.2 və 1237.4 sətirlərin A4 xanalarında məbləğlər aşağıdakı kimi yazılır:





**DİQQƏT: Gəlir vergisi bəyannaməsinin 1237.1 mədən vergisi və 1237.4 əmlak vergisi sətirlərində qeyd edilən məbləğlər, eyni il üçün təqdim edilmiş müvafiq vergi bəyannaməsinin hesablanmış vergi məbləğlərinə barabər olmalıdır.**

Bəyannamənin “Sahibkarlıq fəaliyyəti üzrə, manatla” sütununun 1238 “Cəmi xərclər” sətrinin A4 xanalarında bəyannamənin 1226, 1227, 1228, 1229, 1230, 1231, 1232, 1233, 1234, 1236 və 1237 sətirlərində göstərilən xərclərin sahibkarlıq fəaliyyətinə aid olan məbləğlərinin cəmi əks etdirilməlidir.

Bəyannamənin “Qeyri-sahibkarlıq fəaliyyəti üzrə, manatla” sütununun 1238 sətrinin A4 xanalarında 1226, 1231, 1232, 1233, 1234, 1235, 1236 və 1237 sətirlərində göstərilən xərclərin qeyri-sahibkarlıq fəaliyyətinə aid olan məbləğlərinin cəmi əks etdirilməlidir.

Bəyannamənin “Sahibkarlıq fəaliyyəti üzrə, manatla” və Qeyri-sahibkarlıq fəaliyyəti üzrə, manatla” sütunlarının 1239 “Ümumi gəlirdən çıxılmayan xərclər“ sətrinin A4 xanalarında ümumi gəlirdən çıxılmayan xərclərin cəmi məbləğləri əks olunmalıdır.

Bəyannamənin “Sahibkarlıq fəaliyyəti üzrə, manatla” və Qeyri-sahibkarlıq fəaliyyəti üzrə, manatla” sütunlarının 1239.1 “Vergidən azad olunan və ya vergiyə cəlb edilməyən fəaliyyətlə bağlı bölüşdürülməsi mümkün olmayan xərclərin gəlirdən çıxılmayan məbləğlərinin cəmi” sətrinin A4 xanalarında bu bəyannamənin 1224.8 sətrində göstərilən vergidən azad olunan gəlirlərin əldə edilməsi ilə bağlı çəkilən xərclərin və vergiyə cəlb edilməyən fəaliyyətlə bağlı bölüşdürülməsi mümkün olmayan xərclərin gəlirdən çıxılmayan məbləğlərinin cəmi məbləğləri əks etdirilir.

Bəyannamənin “Sahibkarlıq fəaliyyəti üzrə, manatla” və Qeyri-sahibkarlıq fəaliyyəti üzrə, manatla” sütunlarının 1239.1.1 “Vergiyə cəlb edilməyən fəaliyyətlə bağlı bölüşdürülməsi mümkün olmayan xərclərin gəlirdən çıxılmayan məbləği” sətrinin  xanalarında vergiyə cəlb edilməyən fəaliyyətlə bağlı bölüşdürülməsi mümkün olmayan xərclərin gəlirdən çıxılmayan məbləği əks etdirilir. Vergi ödəyicisi tərəfindən vergiyə cəlb olunan və vergidən azad olunan, yaxud mənfəət (gəlir) vergisinə cəlb edilməyən, habelə qeyri-sahibkarlıq fəaliyyəti ilə bağlı əməliyyatlar üzrə çəkilən, lakin bölüşdürülməsi mümkün olmayan xərclərin gəlirdən çıxılan məbləği vergiyə cəlb edilən gəlirlərin vergi ödəyicisinin ümumi gəlirlərində xüsusi çəkisi əsasında müəyyən edilir.

Bəyannamənin “Sahibkarlıq fəaliyyəti üzrə, manatla” və Qeyri-sahibkarlıq fəaliyyəti üzrə, manatla” sütunlarının 1239.2 “Transfer qiymətlərinin tətbiq edilməsi nəticəsində azaldılan xərclər” sətrinin A4 xanalarında Vergi Məcəlləsinin 14-1-ci maddəsinə əsasən transfer qiymətlərinin tətbiq edilməsi nəticəsində azaldılan xərclərin məbləği əks olunmalıdır.

Bəyannamənin “Sahibkarlıq fəaliyyəti üzrə, manatla” sütunun 1239.3 kodlu “Dəqiqləşdirilən əməliyyatlar hesabına azaldılan xərc” sətrində Vergi Məcəlləsinin 72.5-ci maddəsində nəzərdə tutulan vergi hesabatının dəqiqləşdirilməsindən fərqli olaraq Vergi Məcəlləsinin 163-cü maddəsində nəzərdə tutulan hallar baş verdiyi zaman dəqiqləşdirilən dövriyyə hesabına azaldılan xərcin məbləği qeyd edilir.


QEYD: Vergi Məcəlləsinin 72.4-1-ci maddəsinə əsasən bu Məcəllənin 163-cü maddəsində nəzərdə tutulan hallarda vergilərin dəqiqləşdirilməsi qiymətləndirmə bazasında dəyişikliyin baş verdiyi hesabat dövründə aparılır və hesabat dövrü üzrə vergi ödəyicisi tərəfindən təqdim edilmiş bəyannamədə dəqiqləşdirilir.

Bəyannamənin “Sahibkarlıq fəaliyyəti üzrə, manatla” və Qeyri-sahibkarlıq fəaliyyəti üzrə, manatla” sütunlarının 1240 “ÜMUMİ GƏLİRdən çıxılan XƏRCLƏR” sətrinin A4 xanalarında bu bəyannamənin müvafiq sütunları üzrə 1238 “CƏMİ XƏRCLƏR” sətrində göstərilən məbləğlər ilə 1239 “Vergidən azad olunan fəaliyyət ilə bağlı olan xərclərin cəmi” sətrində göstərilmiş məbləğlər arasındakı fərq (1238-1239) əks olunmalıdır.

***Misal:*** *Fərdi sahibkarın 2024-cü ildə sahibkarlıq fəaliyyətindən cəmi xərcləri 304.995,0 manat, o cümlədən sahibkarlıq fəaliyyətinə aid olan vergidən azad olunan fəaliyyəti ilə bağlı olan xərclərin cəmi 4.000,0, qeyri-sahibkarlıq fəaliyyətindən cəmi xərcləri 17.300,0 manat təşkil etmişdir.*

Bu halda 1240 “ÜMUMİ GƏLİRdən çıxılan XƏRCLƏR” sətrinin “Sahibkarlıq fəaliyyəti üzrə, manatla” və Qeyri-sahibkarlıq fəaliyyəti üzrə, manatla” sütunlarında rəqəmlər aşağıdakı kimi yazılır:





Bəyannamənin 3-cü “**Hesabat dövrü üçün verginin hesablanması**” hissəsində 1241 “Vergiyə cəlb olunan gəlir (sət.1225-sət.1240)” sətrinin müvafiq A1 xanalarında “**Çıxılmalardan sonra ÜMUMİ GƏLİR**”in (sət.1225) sətrindəki məbləğindən “**ÜMUMİ GƏLİRdən çıxılan XƏRCLƏR**” (sət.1240) sətrindəki məbləği çxılmaqla həmin sətirlər arasında yaranmış müsbət fərqin məbləği aid olduğu “Sahibkarlıq fəaliyyəti üzrə, manatla” və ya “Qeyri-sahibkarlıq fəaliyyəti üzrə, manatla” sütunları üzrə göstərilir.

***Misal:*** *2024-cü ilin yekunu üzrə fərdi sahibkar bəyannamənin 1225-ci sətrində göstərilən çıxılmalardan sonra ümumi gəliri “Sahibkarlıq fəaliyyəti üzrə, manatla” sütunu üzrə 345.185,0 manat, “Qeyri-sahibkarlıq fəaliyyəti üzrə, manatla” sütununda 27.700,0 manat və 1240-cı sətrində göstərilən ümumi gəlirdən çıxılan xərcləri “Sahibkarlıq fəaliyyəti üzrə, manatla” sütunu üzrə 300.995,0 manat, Qeyri-sahibkarlıq fəaliyyəti üzrə, manatla” sütununda 17.300,0 manat olmuşdur.*

Bu halda 1241 sətrinin “Sahibkarlıq fəaliyyəti üzrə, manatla” sütununda 44.190,0 manat (345.185,0-300.995,0), *“*Qeyri-sahibkarlıq fəaliyyəti üzrə, manatla” sütununda isə 10.400,0 (27.700-17.300) manat məbləğ aşağıdakı kimi yazılır.



Bəyannamənin 1242 “Vergiyə cəlb olunan gəlir üzrə güzəştlər” sətrinin “Sahibkarlıq fəaliyyəti üzrə, manatla” sütununda göstərilən məbləğlər bəyannamənin 3 nömrəli Əlavəsinin 2-ci hissəsinin sahibkarlıq fəaliyyəti ilə bağlı güzəşt məbləğləri göstərilən müvafiq sətirlərdəki məbləğlərin cəminə, *“*Qeyri-sahibkarlıq fəaliyyəti üzrə, manatla” sütununda göstərilən məbləğ isə bəyannamənin 3 nomrəli Əlavəsinin 2-ci hissəsinin qeyri-sahubkarlıq fəaliyyətinə aid güzəşt məbləği göstərilən sətirdəki məbləğə bərabər olmalıdır.

Bəyannamənin 1243 “Zərər (sət.1240-sət.1225)” sətrinin müvafiq sütunlarında “**Çıxılmalardan sonra ÜMUMİ GƏLİR**” (sət.1225) sətrindəki məbləğ “**ÜMUMİ GƏLİRdən çıxılan XƏRCLƏR**” (sət.1240) sətrindəki məbləğdən azdırsa, bu halda həmin sətirlər arasında yaranmış mənfi fərqin məbləği göstərilir.

Bəyannamənin “Sahibkarlıq fəaliyyəti üzrə, manatla” sütununun 1244 “Keçmiş illərin çıxılası zərəri” sətrinin A1 xanalarında Vergi Məcəlləsinin 121-ci maddəsinə uyğun olaraq illər üzrə bağlanılmamış zərərin cəmi (1244.1+1244.2+1244.3) məbləği göstərilir.

Həmçinin onu da qeyd etmək lazımdır ki, Vergi Məcəlləsinin 121.3-cü maddəsinə əsasən bu Məcəllənin 157.3.3-cü maddəsində göstərilən hallar istisna olmaqla, vergi ödəyicisi gəlir vergisinin ödəyicisi olduğu tarixədək yaranmış zərərlər, habelə bu Məcəllənin 114-cü və 115-ci maddələrində nəzərdə tutulan amortizasiya və təmir xərcləri normalarından aşağı norma tətbiq edilməsi nəticəsində yaranan və növbəti illərə keçirilən məbləğlər növbəti ilin gəlirləri hesabına kompensasiya edilmir.

Bəyannamənin 1245 “Vergiyə cəlb olunan gəlir üzrə azadolma, güzəşt və keçmiş illərin zərəri çıxılmaqla vergiyə cəlb olunan gəlirin məbləği” sətrinin “Sahibkarlıq fəaliyyəti üzrə, manatla” sütununda 1241 “Vergiyə cəlb olunan gəlir” məbləği ilə 1242 “Vergiyə cəlb olunan gəlirlər üzrə güzəştlər” və 1244 “Keçmiş illərin çıxılası zərəri” məbləğlərinin arasında yaranmış müsbət fərqin məbləği, “Qeyri-sahibkarlıq fəaliyyəti üzrə, manatla” sütununda isə 1241 “Vergiyə cəlb olunan gəlir” məbləği ilə 1242 “Vergiyə cəlb olunan gəlirlər üzrə güzəştlər” məbləğinin arasında yaranmış müsbət fərqin məbləği göstərilir.

***Misal:*** *2024-cü ilin yekunu üzrə fərdi sahibkarın sahibkarlıq fəaliyyəti üzrə vergiyə cəlb olunan gəliri 44.190,0 manat, qeyri-sahibkarlıq fəaliyyəti üzrə üzrə vergiyə cəlb olunan gəliri 10.400,0 manat olmuşdur. Eyni zamanda, vergiyə cəlb olunan gəlir üzrə azadolmalar və güzəştlərin məbləği sahibkarlıq fəaliyyəti üzrə 2.000,0 manat, qeyri-sahibkarlıq fəaliyyəti üzrə 1.000,0 manat, sahibkarlıq fəaliyyəti üzrə keçmiş illərin çıxılası zərəri 2.200,0 manat təşkil etmişdir.*

Bu halda 1245 sətrinin A1 xanalarında müvafiq sütunlar üzrə 39.990,0 manat (44.190,0-2.000,0-2.200,0) və 9.400,0 manat (10.400,0-1.000,0) məbləğlər aşağıdakı kimi yazılır.





Bəyannamənin 1246 “GƏLİR VERGİSİ” sətrinin A2 xanalarında vergiyə cəlb olunan gəlirin məbləğini Vergi Məcəlləsinin 101.2-ci və 101.3-cü maddələrinə uyğun olaraq müəyyən edilmiş gəlir vergisinin məbləğləri müvafiq sütunlar üzrə göstərilir.

***Misal:*** *2024-cü ilin yekunu üzrə fərdi sahibkarın sahibkarlıq fəaliyyəti üzrə vergiyə cəlb olunan gəliri 39.990,0 manat, qeyri-sahibkarlıq fəaliyyəti üzrə vergiyə cəlb olunan gəliri 9.400,0 manat olmuşdur. Sahibkarlıq fəliyyəti üzrə Vergi Məcəlləsinin 101.3-cü maddəsinə əsasən gəlir vergisinin məbləği 7.998,0 manat (39.990,0*×*20/100), 1.321,60 manat (9.440,0*×*14/100) olmaqla, müvafiq sütunlar üzrə aşağıdakı kimi yazılmalıdır.*





Bəyannamənin 1247 “**Azaldılmalı verginin məbləği**” sətrində 1247.1 “Xarici ölkələrdə ödənilmiş və nəzərə alınan gəlir vergisinin məbləği” və 1247.2 “VM-nin 227.1-ci maddəsinə əsasən azaldılmalı verginin məbləği” sətirləri üzrə azaldılan gəlir vergisinin məbləğlərinin cəmi qeyd edilir.


Bəyannamənin 1247.1 “Xarici ölkələrdə ödənilmiş və nəzərə alınan gəlir vergisinin məbləği” sətrinin A2 xanalarında Vergi Məcəlləsinin 14-2-ci və 127-ci maddəsinə uyğun olaraq xarici ölkələrdə ödənilmiş və nəzərə alınan gəlir vergisinin məbləğləri, 1247.1.1 “o cümlədən, Nəzarət olunan xarici müəssisədən əldə edilən gəlirlər üzrə həmin ölkələrdə və ya ərazilərdə ödənilmiş və nəzərə alınan gəlir vergisinin məbləği” sətrinin A2 xanalarında isə 1247.1 sətrindəki nəzarət olunan xarici müəssisədən əldə edilən mənfəət üzrə həmin ölkələrdə və ya ərazilərdə ödənilmiş və nəzərə alınan mənfəət vergisinin məbləği göstərilir. Xarici ölkələrdə ödənilmiş vergilər həmin ölkənin müvafiq dövlət orqanı tərəfindən təsdiq edilməsi barədə sənədin əsasında nəzərə alınır.

Bəyannamənin 1247.2 “VM-nin 227.1-ci maddəsinə əsasən azaldılmalı verginin məbləği” sətrinin A2 xanalarında Vergi Məcəlləsinin 227-ci maddəsinə uyğun olaraq İşğaldan azad edilmiş ərazinin rezidentləri 2024-cü il yanvarın 1-dən etibarən 10 (on) il müddətində azaldılan gəlir vergisinin məbləği göstərilir.

***Misal:*** *2024-cü ildə fərdi sahibkar Azərbaycan Respublikasının hüdudlarından kənarda Azərbaycan mənbəyindən olmayan gəlirindən Azərbaycan Respublikasında həmin gəlirdən müəyyən edilmiş dərəcədən çox olmayan dərəcə ilə 900,0 manat vergi ödəmişdir.*


Bu halda 1247.1 sətrinin A2 xanalarında müvafiq sütunlar üzrə mənbədə tutulmuş 900,0 manat verginin məbləği aşağıdakı kimi yazılır.






Bəyannamənin 1247.3 “VM-nin 152.3-cü maddəsinə əsasən azaldılmalı verginin məbləği” sətrinin A2 xanalarında Gəlir vergisinin ödəyicisi kimi fəaliyyət göstərən mikro sahibkarlıq subyekti olan fiziki şəxslər tərəfindən özlərinə görə ödədikləri illik məcburi dövlət sosial sığorta haqqı məbləğinin 25 faizi 2024-cü il yanvarın 1-dən 3 il müddətinə vergi ödəyicisinin təqvim ilinin yekunlarına görə hesablanmış və əvvəlki illərin zərəri çıxılmaqla ödənilməli olan gəlir vergisi öhdəliyindən (həmin öhdəliklərin məbləğindən çox olmamaqla) çıxılır.

***Misal:*** *2024-cü ildə mikro sahibkarlıq subyekti olan fərdi sahibkar* özünə görə 1035,00 manat məcburi dövlət sosial sığorta haqqı ödəmişdir. Bu halda 1247.3 sətrinin A2 xanalarında müvafiq sütunlar üzrə azaldılmalı 258,75 (1035/100\*25) manat verginin məbləği aşağıdakı kimi yazılır.



Bəyannamənin 1247.4 “VM-nin 102.1.30-cu maddəsinə əsasən əvvəlki 3 təqvim ilinin yekunlarına görə hesablanmış və ödənilmiş gəlir vergisinin 75 faizi həcmində azaldılmalı verginin məbləği” sətrinin A2 xanalarında Gəlir vergisinin ödəyicisi kimi fəaliyyət göstərən vergi ödəyicisi vergi güzəştinin tətbiqi məqsədilə bu maddədə müəyyən edilən şərtə cavab vermədikdə və növbəti hesabat ilində mikro sahibkarlıq subyektindən digər kateqoriya sahibkarlıq subyektinə keçdikdə hüquqi şəxsin mikro sahibkar olduğu əvvəlki 3 (üç) təqvim ilinin yekunlarına görə hesablanmış və ödənilmiş gəlir vergisinin 75 faizi həcmində vergi güzəşti müəyyən edilməklə digər sahibkarlıq subyekti olduğu dövrlərdə gəlir vergisi öhdəliyindən çıxılan gəlir vergisinin məbləği göstərilir.

***Misal:*** *2024-cü ilin yekunu üzrə mikro sahibkarlıq subyekti olan vergi ödəyicisi* vergi güzəştinin tətbiqi məqsədilə Vergi Məcəlləsinin 102.1.30-cu maddəsinin birinci abzası üzrə müəyyən edilən şərtə cavab vermədiyindən v*ergiyə cəlb olunan gəlirlər üzrə güzəştlər və keçmiş illərin zərəri çıxılmaqla vergiyə cəlb olunan 15000,00 manat gəlirləinə* 20 faiz tətbiq edilməklə 3.000,00 manat vergi hesablanmışdı. 2025-ci ildə vergi ödəyicisi kiçik sahibkarlıq subyektinə keçmişdi. Vergi ödəyicisi 2024-cü il üzrə hesablanmış 3000.00 manat gəlir vergisinin 75 faiz həcmində gəlir vergisini 2025-ci ilin yekununa görə təqdim etdiyi gəlir vergisinin bəyannaməsi üzrə hesablanmış gəlir vergisindən azalda bilər. *Bu halda* 1247.4 *sətrinin* A4 *xanalarında gəlir vergisi üzrə çıxılan məbləği 2250,0 manat (3.000,0*×*(75/100) təşkil etməlidir.*



Bəyannamənin 1248 “Ödənilməli gəlir vergisi (sət.1246-sət.1247)” sətrinin A2 xanalarında bəyannamənin müvafiq sütunları üzrə 1246 sətirdə (Gəlir vergisi) göstərilən məbləğlərlə 1247 “Azaldılmalı verginin məbləği” sətrində göstərilən məbləğlər arasında yaranmış müsbət fərqin məbləğləri göstərilir.


Bəyannamənin 1249 “Vergi Məcəlləsinin 114.4-cü maddəsi ilə hesablanmış, lakin növbəti illərdə nəzərə alınacaq amortizasiya məbləği” sətrinin A4 xanalarında hesabat ilində Vergi Məcəlləsinin 114.4-cü maddəsinə uyğun olaraq müəyyən olunmuş amortizasiya normalarından aşağı norma tətbiq olunması nəticəsində növbəti vergi ilində amortizasiyanın gəlirdən çıxılan məbləğinə əlavə oluna biləcək yaranmış fərqin məbləğləri aid olduğu sütunlar üzrə ayrı-ayrı göstərilir.

Bəyannamənin 1250 “Vergi Məcəlləsinin 115-ci maddəsi ilə hesablanmış, lakin növbəti illərdə nəzərə alınacaq təmir xərclərinin məbləği” sətrinin A4 xanalarında Vergi Məcəlləsinin 115.1-ci maddəsində müəyyən olunmuş təmir xərclərinin gəlirdən çıxılan məbləğ həddindən az olan məbləğin hesabat ilində gəlirdən çıxılması nəticəsində növbəti vergi ilində təmir xərclərinin gəlirdən çıxılan məbləğinə əlavə oluna biləcək yaranmış fərqin məbləğləri aid olduğu sütunlar üzrə ayri-ayri göstərilir.

Bəyannamənin 1251 “Vergi Məcəlləsinə əsasən gəlirdən çıxılmayan xərclər” sətrinin A4 xanalarında 1251.1 “Vergi Məcəlləsinin 109.2-ci maddəsinə əsasən gəlirdən çıxılmayan xərclər” sətrinin A4 xanalarında göstərilmiş VM 109.2-ci maddəsinə əsasən qeyri-kommersiya fəaliyyəti ilə bağlı olan xərclərin, 1251.2 “Vergi Məcəlləsinin 109.3-cü maddəsinə əsasən gəlirdən çıxılmayan xərclər” sətrinin A4 xanalarında göstərilmiş Vergi Məcəlləsinin 109.3-cü maddəsinə əsasən əyləncə, yemək və işçilərin mənzil və digər sosial xarakterli xərclərinin və 1251.3 “Gəlirdən çıxılmayan digər xərclər” sətirlərinin A4 xanalarında göstərilmiş Vergi Məcəlləsinin 109.1-ci, 109.5-ci, 109.7-ci və 119-cu maddələrinə əsasən gəlirdən çıxılmayan xərclərinin cəmi (1251.1+1251.2+1251.3) aid olduğu sütunlar üzrə ayri-ayri göstərilir.

Bəyannamənin ‘Vergi ödəyicilərinin məsuliyyəti hissəsində” - zolağın aşağı hissəsində sol tərəfdə yuxarıdan aşağı göstərilmiş birinci “**Fərdi sahibkarın**”, ikinci “**Baş mühasibin**”, üçüncü “**Bəyannaməni tərtib edən məsul şəxsin**” çərçivələrdə vergi ödəyicisinin rəhbərinin, baş mühasibinin və bəyannaməni tərtib edən məsul şəxsin soyadı, adı və atasının adı (çərçivələrdən kənara çıxmadan) yazılmaqla onlar tərəfindən imzalanır. Bəyannamə rəhbər şəxs tərəfindən imzalandıqdan və möhürlə təsdiqləndikdən sonra möhürün aşağı hissəsində olan “**Bəyannamənin tərtib edilmə tarixi**”nə dair xanalarda tərtib edilmə tarixi qeyd olunmalıdır.

***Misal:*** *Vergi ödəyicisinin 2024-cü il üçün Gəlir vergisinin bəyannaməsi rəhbər şəxs tərəfindən 30.01.2025-cü il tarixdə imzalanmış və möhürlə təsdiq edilmişdir. Bu halda, “****Bəyannamənin tərtib edilmə tarixi****”nə dair xanalar aşağıdakı kimi yazılır:*



Bəyannamə auditor (agent) tərəfindən tərtib edildiyi halda sol tərəfdə aşağı küncdə yuxarıdan aşağı dördüncü **“Bəyannaməni auditor (agent) tərtib etdiyi halda onun S.A.A”** çərçivədə auditorun (agentin) soyadı, adı və atasının adı (çərçivələrdən kənara çıxmadan) yazılmaqla imzalanır, “auditorun (agentin) VÖEN” xanalarında VÖEN göstərilir və dairənin üzərində auditorun möhürü ilə təsdiqlənir.


Vergi orqanı tərəfindən **Bəyannamənin qəbul edilməsi №-si və tarixi** çərçivəsində daxil olma tarixi və qeydiyyat nömrəsi göstərilir.

Bəyannamənin qəbul edilməsi №-si və tarixi çərçivəsində aşağıdakı bəyannaməni qəbul edən şəxsin soyadını, adını və atasının adını (çərçivədən kənara çıxmadan) yazmaqla imzalanır.

Bəyannamənin sağ küncündə göstərilmiş “**Poçt ştempelinin vurulma tarixi**” xanalarında bəyannamə poçt vasitəsilə göndərildiyi halda zərfin üzərinə vurulmuş poçt ştempelinin tarixi yazılır.

***Misal:*** *Vergi ödəyicisi 2024-cü il üzrə “Gəlir vergisinin bəyannaməsi”ni poçt vasitəsilə təqdim etmiş və bəyannamə qoyulmuş zərfin üzərinə poçt ştempelinin tarixi “30.01.2025” vurulmuşdur.*

Bu halda, vergi orqanı tərəfindən bəyannamənin **“Poçt ştempelinin vurulma tarixi”** xanasında tarix aşağıdakı kimi yazılır:



**“Poçt ştempelinin vurulma tarixi”** çərçivəsindən aşağı sağ küncdəki **“Xüsusi otağın ştampı”** çərçivəsində ştamp vurulur.

Bəyannamə vergi orqanına birbaşa təqdim edildikdə poçt ştempelinin vurulma tarixi üzrə xanalar doldurulmur. Bəyannamə internet vasitəsi ilə təqdim edildikdə vergi orqanlarına aid olunan xanalar doldurulmur.